text:
Tur aña mundo ta conmemora Dia Internacional di Derecho di Mucha
Dialuna, 20 di November, ta un dia importante, riba cual mundo ta conmemora e adopcion di e Declaracion Universal di e Derechonan di Mucha na Continue Reading
International School of Aruba tin su Open Dag
Anualmente International School of Aruba tin su Open Dag. E aña aki e lo tuma lugar riba Diasabra, 9 di April 2016. Nos ta kier Continue Reading
Launch di revista Transcend a tuma lugar diabierna
Biblioteca Nacional Aruba a ricibi un ehemplar di e prome edicion di e revista nobo, ‘Transcend: your sustainable source for the ABC islands’, pa su Continue Reading
Bunita exposicion di mas di 20 Kerstboom na Seroe Pita 34 C pa Casa Cuna Cu e oportunidad pa bira amigo di Casa Cuna
Fundacion Casa Cuna Progreso ta un internado pa muchanan entre 0-8 aña. Nan meta ta pa cuida y guia muchanan cu pa un of otro Continue Reading
Casa Tua ta celebra diez aña di excelencia
Na honor di e restaurant su di 10 aniversario, e alumnonan di EPB cu ta studiando den e direccion culinario profesional basico a disfruta di Continue Reading
Den Futbol Escolar organisa pa IBiSA: International School of Aruba ta titula Campeon den categoria B-mucha muher
Diaranson atardi a tuma lugar e weganan di final nacional den futbol di ‘Deporte Escolar’ organisa pa Instituto Biba Saludabel y Activo, IBiSA. E competencia Continue Reading


c: text/html

text:
Un vision a bira mision pa libertad y dignidad nacional
Dia 25 di Januari 1938 pa prome bes, Señora Mimita Croes a carga Gilberto Francois Croes den su brasa. E no tabata na haltura kico bida tabata tin prepara pa e baby, cu lo a cambia historia di Aruba.
Awe, den un mundo totalmente diferente, un Aruba autonomo den Reino ta recorda Betico Croes, cu a lucha pa su vision bira mision di tur Arubiano cu a uni pa alcansa libertad y dignidad di nan Aruba.
Betico Croes a presenta un plan pa realisa un futuro nobo pa Aruba. Betico tabata lider, den e sentido cu e tabata alma y motor di anhelo di tur Arubiano cu mester a duna nan parti, nan talento, nan forsa y capacidad, pa un Aruba liber y autonomo den Reino bira realidad.
Jossy Mehsen Mansur tabata un Arubiano, cu a haya oportunidad pa desaroya su interes, talento y conocemento riba uno di e aspectonan mas grandi cu cultura di un pais ta produci, cu ta e idioma.
E lenga materno di un pais ta carga e alma di e pueblo cu mester comunica a base di palabranan cu e cultura, historia y moral di un pais a haci vehiculo mas importante pa union di un pais.
DIARIO, cu a bira vocero di e lucha pa libertad, a entrega na futuro generacionnan e historia diario di e pais Aruba y e relatonan den cual e alegria y e dolor di e lucha pa libertad di Aruba ta hancra.
E lucha a culmina na 1983 ora cu triunfo Betico Croes a entrega na DIARIO e informacion cu Status Aparte ta bira realidad dia Prome di Januari 1986.
E edicion di DIARIO pa anuncia Aruba cu e pais a logra den su lucha, a wordo prepara cu alegria dificil pa describi.
Aruba a saluda e delegacion cu e bolbe cu triunfo for di Hulanda pa cuminsa traha sin perde tempo riba realisacion di e Status Aparte.
Dia 24 di april 1983, alegria tabata compaña e Barco di Libertad, e vehiculo central den e parada di MEP den campaña electoral. E ruta a wordo cambia y e fila largo a wordo dirigi pa e Veld di Winston pa evita cu e lo topa cu parada di e partido opositor di MEP.
Alegria a bira dolor ora un bala a herida e lider di Aruba cu mester a wordo transporta pa Merca, caminda Jossy Mansur tabata spera su amigo Betico, cu a recupera.
E pagina mas tristo a bini despues. Salida di Lago a wordo uza dor di contrincantenan pa kibra e forsa politico di Betico Croes na entrada di e Status Aparte di Aruba, cu tabata su logro historico.
Un coalicion a wordo forma prome cu eleccion dor di adversarionan di Betico Croes cu despues di eleccion por a forma e prome gobierno di Aruba, den cual Betico Croes no tabata participa.
DIARIO tabata prepara Aruba pa su Status Aparte y e base legal nobo cu Betico a laga atras, por a forma un futuro.
Dolor tabata e marca di Aruba e anochi di 31 di December 1985. Un grupo grandi no tabata presente na e actividadnan pa saluda Status Aparte. Nan tabata na hospital caminda Betico Croes tabata lucha pa su bida despues di un accidente den trafico.
Betico Croes, e heroe nacional cu a entrega Aruba su libertad, a muri leu di su pais. E lo keda bibo semper pa DIARIO, cu Jossy Mehsen Mansur a introduci como vehiculo pa realisa e lucha di Status Aparte, e lucha di libertador Betico Croes.

robotstxt: allowed

filter: keep


text:
KOMUNIKADO DI KUERPO POLISIAL KÒRSOU Víktima di aksidente ku bròmer a fayesé, Michelangelo Nicolaas Beaumont (45)
KOMUNIKADO DI KUERPO POLISIAL KÒRSOU
041 / 2020
25 yanüari 2020
Víktima di aksidente ku bròmer a fayesé.
Alrededor di 23.39’or di djabièrnè 24 di yanüari 2020, Sentral di Polis a risibí informashon ku e motosiklista ku den oranan mas trempan di anochi tabata enbolbí den un aksidente di tráfiko riba Roodeweg (komunikado di prensa 039/2020), a fayesé a konsekuensia di e múltiple leshonnan ku el a sufri.
E víktima a keda identifiká komo Michelangelo Nicolaas Beaumont, nase na Kòrsou dia 23 di desèmber 1974.


text:
Colega den Radio “Sulaika ta on” ta perde un yui den accidente di trafico na Aruba.
ORANJESTAD--Edmar Lampe ta bira di 7 morto den trafico na Aruba. E accidente mes a sosode na Savaneta. Dos auto i un brommer ta envovli den e accidente aki. Polis a detene ambos chauffeur cu a supla positivo pa alchohol. Edmar ta yui di e conocido locutor di radio Sulaika ta on. Sulaika mes pa algun tempo kaba ta biba i traha na Bonaire. Suleika a pone riba su red social net prome cu e sali pa Aruba “Mami a stima bo prome cu bo a nace i Mami lo stima bo pa semper”
Un shock sigur pa e comunidad di Aruba i pa tur cu conoce Edmar Lampe. Ivo 4 life kier a manda palabra di profundo condolencia na famia i amigonan pero especial pa suleika ta on un colega den radio. Hopi forsa.


text:
Power News Blog
13 PAIS MAS INFECTA CU CORONAVIRUS ADEMAS DI CHINA
Organisashon di salud Mudial ta reporta cu tin 13 Pais nan mas cu ta reporta Coronavirus ademas di China
Hong-Kong
Maraton cu lo mester tuma lugar na Hong Kong a wordo cancela e vocero di e organisacion a informa Diasabra 25 di January 2020. Un cantidad di 70 Mil participante lo mester haya nan placa back den e proximo dia nan, salud publico mester ta prioridad organisador nan a duna di conoce. Banda di esaki e Organisashon Mundial di Salud a saca un lista di Pais nan cu ja a reporta pacient nan infecta cu Coronavirus, China ja caba a declara estado di emergencia mirando e cantidad di infectado nan cu a aumenta na 1400 caso y 41 morto registra awe cu ta inicia e anja nobo lunar chino.
Pais nan cu a reporta persona nan infecta cu coronavirus:
Australia-4 / Francia-3 / Hong kong-5 / Tailandia-5 / Singapur-3 / United Stated-2 / Taiwan-3 / Macao-2 / Malasia-3 / Nepal-1 / Japon-3 / Vietnam-2 / Corea Del Sur-2
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
Diabétis; faktornan di rísiko i posibilidatnan di prevenshon
Awe tin pa públiko den kuadro di Benu Health Series e tema Diabétis ku botikario Rogier Larik ku lo bin papia i interkambiá ku tur esnan presente. Den Benu ta Rogier ta e eksperto riba e tereno di diabétis. E ta spesialisá den diferente forma di diabétis i vooral e ròl di resistensia di insulina i estilo di bida. E ta estrechamente envolví den inisiativanan pa screen diabétikonan pa mehorá nan mes pa asina por detektá e malu aki den un fase mas tempran pa asina por atendé. Manera Han Deelstra di Benu Pharmacy a bisa, esaki ta bira e di 6 seminario ku nan ta organisá den kuadro di Benu Health Series/seminariona


text:
Bonaireans have chosen the political parties who will represent them in the Island Council but exactly who will lead the people via the Executive Council has yet to be decided.
The Island Councils are the elected people's representatives of each of the public bodies of Bonaire, St Eustatius and Saba - and previously of each of the island territories of the Netherlands Antilles. The Island Council supervises the island's Executive Council, which is composed of a Lieutenant Governor, Island Secretary and several members appointed by the Council. The Island Council may be compared to a town council. Like the town council, the Island Council is elected for a period of four years.
The number of members of the Island Council differs per island: Bonaire: 9 seats; St Eustatius: 5 seats; Saba: 5 seats
In last Wednesday’s Island Council elections in Bonaire Elvis Tjin Asjoe’ s “Movementu di Pueblo Boneriano” (MPB) beat Clark Abraham’s “Partido Demokratiko Boneriano” (PDB) by just 33 votes and the former top vote getter James Kroon/s “Union Partriotiko Boneriano” (UPB) by 462 in Wednesday’s Island Council election, but each party ended up with three of the nine seats.
None of the four other parties PHU led by Heinrich Prinsen/Michel Bijkerk (645), Lista 7 of Eric Soleana (406), Tim Magno (364) and AKB Christians (215) received enough votes for a seat, even though they needed only 75 per cent of the number required to earn a seat outright to vie for a possible residual seat.
The MPB’s “Aruba Style” campaign was the most visible campaign while the UPB and PDB got going later. Before the elections MPB leader Elvis Tjin Asjoe promised he would not work with his UPB former party. A coalition between traditional rivals PDB and UPB would be historic if it happens.
The turnout (78%) was close to the 80% considered respectable compared to the 74% in 2011. However, in Saba The voter’s turnout percentage was a staggering 91.3 per cent With the WIPM party the biggest winner..
St. Eustatius voters opted for a coalition government in Wednesday’s Island Council elections, as none of the six parties in the polls emerged with the needed three or more seats in the Island Council. Statia had a 65.5% voter turnout.
Since October 2010, when the islands of Bonaire, St Eustatius and Saba became part of the Dutch Electoral Act applied to all elections on these islands, as well as in the European Netherlands. While the results from those Provincial Elections for the Senate and Water Boards will not be available until March 23 it appears that The Dutch center-right government will lose a third of its seats in the Senate (upper house of parliament).
_____________________________________________________
Analysis by James Finies, Nos Ke Boneiru Bek
Resultado elekshon abase di enganjo i manipulashon no ta refleho demokratiko di posishon Boneiru riba struktura estatal.
E resultado di elekshon kaminda ku tres partido, UPB , MPB i Demokrat a reparti e asientonan igual den nan tres a wordu interpreta dor di analistanan ku e e mayoría di pueblo Boneriano ta di akuerdo ku e posishon aktual estatal den Hulanda. Nos semper a boga pa referéndum tuma lugar prome ku elekshon pa e simpel motibu ku Hulanda lo juda dividi, guía, kumpra i hinka e pueblo Boneriano den e trampa aki ku judansa di kolaboradornan di Boneiru. Motibunan simpel pa komprende ta pasobra e pueblo Boneriano ta bini di un kultura i tradishon folkloristiko emoshonal di vota basa riba patronahe politiko, pues favor, trabao, tereno, favor, famia, amistad, kumpramentu di voto, enganjo i manipulashon di informashon i asta leynan. I awor den e elekshon aki ta binia aserka involvimentu di e pueblo Hulandes ku su votadonan imigrando di Hulanda Oropeo repopulando nos isla Boneiru, Hulanda Karibense a influensia nos proseso demokratiko. Tambe mester tene kuenta ku e administrashon i registrashon ta den nan mes man nos i ku eksperensianan di e tantisismo kasonan direkshon di sabotahe elektoral i dimes direkshon i na favor di Hulanda i su partidonan ku e ta sostene. E partidonan UPB i MPB ku tabatin e posishon di keda den Hulanda, sigui den e direkshon aki den Hulanda subordina i sin derecho demokratiko, kontra nos derecho, i ambos ku a opone na referendum na ultimo ora un siman prome ku elekshon publikamente a deklara ku nan tambe ta pro organisa un referendum pa e pueblo porfin por duna su opinión riba e struktura ku a dune asina tantu sufrimentu i hasie infelis. Pues e votadornan ku según enkuestanan ku a wordu tene prome ku elekshon ku mas ku 60% ta kontra e struktura aki i tambe eksperiensa di kampanjadornan di e partidonan aki a eksperensia ku e pueblo en general su prioridat tabata referéndum i asta no tabata tuma sen pa kumpra nan dignidat, nan isla i nan voto pasobra ta referéndum nan ke. Dor di e deklarashonnan manipulativo i enganjoso di e lidernan politikonan di e partidonan ku semper tabata kontra referéndum, e votadornan a bolbe kere i konfia nan i no mester a kambia di partido i tradishon i vota kontra nan pa hanja referéndum pasobra nan mes partido a priminti nan ku lo organisa referéndum pa nan. Pues e konklushon ku 60% di e pueblo Boneriano a vota pa keda den Hulanda, e estado ilegal aki, ta basa riba enganjo i manipulashon di organisa un referéndum pa nan i tambe manipulashon di líder di MPB ku autonomía flexibel integra den Hulanda. Tristu ku nos lidernan ta ninga di komprende ku referéndum o e derecho di e pueblo den su totalidat pa skohe su mes struktura i destino ta su desishon so i no di ningún líder o partido ni esun ka gana elekshon ku su poder i durashon ta di kuater(4) anja, pero eskoho i desishon estatal ta solamente di e pueblo so i den su totalidat. Finalisando uniko manera ku por legalisa e struktura aki i trese pas i unión bek na Boneiru ta pa duna pueblo bek su derecho di por ekspresa su mes den referéndum i no den ningún elekshon di konseho insular.


text:
Tanki Leendert – Ariba di dos dia di Pasco esta diahuebs anochi Ambulance D-314 a haya altura di Ruiz Take Away un cartera cu hopi placa den dje.
Tawata den careda di 7:15 cu e Paramediconan a tuma nota di e cartera aki cu basta placa den dje y tambe un swipe machine.
Como debe ser e Paramediconan aki trahando Avond Dienst di december 26 a hibe Warda di Shaba
E tas aki cu un contenido grandi di placa den efectivo ta pertenece na un compania di Tour/Rental, cu a wordo poni na altura.
Un bon trabou di hendenan honesto cu a para ambulance memey caminda pa piki e cartera y hibe directamente Warda di Shaba.


text:
Serio Schotte a yora na televishon. Mi tabata sinta ta wak e interview di Schotte aki bèk. Mi a gewoon brua, mi e sa Schotte den tur e gedoe aki a lubida ta ken e ta.
Tur dia Schotte ta papia tokante e makambanan a hasi kiko, ta nan a pone tal kos pasa. Ami no ta bisa ku ta gaña e ta gaña ni nada, pero ami ke sikiera un dje uitspraaknan tokante Hulanda aki, tin un bewijs.
Paso bo no por ta papia malu dje hendenan, sin tin prueba ku ta bèrdat kos ta asina. Paso sino hende por bisa ku bo tambe ta un kriminal, sin tin prueba nesesario djesaki.
Pero esei ta un tema pa otr’un bia. Mi kos ta ku Schotte a yora bisa k’esaki ta independensia etc. (Bon manera pa sneak bo punto politiko den wega).
Despues ela kumisa papia tokante un señora “makamba” ku ela bai skol kune. I loke ela bisa sigiente a mane brua mi pone mi kumisa grawata mi kabes. Schotte a bisa lo sigiente:
Aparentemente e mentalidat di, ku nos ta otro’un tipo di hende, inferior na esun kolo kla, ta buta ku su aktitut tabata….
Serio Schotte?? Mi sa ku bo papiá ta zodanig ingesteld pa laga e pueblo sinti ku bo ta parti di dje. Tuurlijk, bo mag, ta di aki bo ta i bo ke e pueblo su voto.
Pero serio bo ta papiando di ta inferior na un hende kolo kla? Schotte maybe b’a lubida. Mi kier sa bo ta nasé na Kòrsou bo ta. Porta bo ta mitar Hulandes so, mi’n sa mes kiko bo roots ta eigenlijk. Pero e nòmber Gerrit no ta manera un nòmber krioyo di Otrobanda ofzo. Gerrit ta un nòmber ku ta zona mane gewoon Hulandes. Anto e fam Schotte meskos, no ta fam di hende pretu. Dùs ounke kuantu bo ta purba konvensé e pueblo di Kòrsou ku bo ta parti di pueblo. No lubida ken bo ta.
No papia di ta inferior na hende kolo kla, manera kos bo tambe no ta hende kolo kla. Porta bo ta un tiki bruintjes, esei ta dor di biba na Kòrsou aki. Paso dia Annemieke bin pasa mas ku dos siman fakansi na Kòrsou, e ta bai bèk ku bo kolo.
Dùs loke mi ke bisa ta, ku bo no tin ku ofendé hende su inteligensia si.


text:
WILLEMSTAD- 2 di febrüari 2020 – Den un ambiente ameno na Aeropuerto Internashonal Hato a tuma lugá selebrashon di e buelo inougural di Jetair Caribbean su ruta Kòrsou – Sint Maarten. Durante e resepshon a hiba palabra, Direktor General di Curaçao Civil Aviation Authority sr. Hans de Jong (den representashon di Minister di Tráfiko, Transporte i Planifikashon Urbano), Managing Director di Jetair Caribbean sr. Antonio Ribeiro, CEO di Jetair Caribbean sr. Robert Maas, Direktor Athunto di Ofisina di Turismo di Kòrsou (CTB) sr. Hugo Clarinda, CEO di Curaçao Airport Partners sr. Ralph Blanchard i Senior Partnership & Communications Executive di Curaçao Hospitality & Tourism Association sra. Jihan Hammoud.
E buelo inougural aki ta marka inisio di e promé buelo komersial di e aerolínea. Despues di a optené su AOC na novèmber di 2019 e aerolínea a kuminsá ku ehekushon di buelonan charter. E aerolínea su meta ta pa sigui amplia nan skema di buelo ku rutanan for di Karibe i Sur Amérika.
E buelo di Jetair lo keda efektuá riba djadumingu i djárason saliendo for di Kòrsou pa 4:50 p.m. i lo yega Sint Maarten 6:30 p.m. E buelo di regreso lo sali Sint Maarten 7:15 p.m i lo yega Kòrsou 8:55 p.m. E buelonan ta keda efektuá ku un Fokker 70 ku un kapasidat di 80 stul. E servisio nobo di Jetair ta hasi posibel pa mas turista for di Sint Maarten i otro islanan den Karibe ku ta konektá via Sint Maarten bin eksperensiá e produkto úniko ku Kòrsou ta brinda. Nos playanan bunita, kultura riku, historia, arkitektura, variedat di atrakshonnan turístiko, entretenementu i mas ku tur kos nos hendenan amabel. Na mes momentu e ruta aki ta brinda tambe mas opshon di biahe pa nos pueblo lokal.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curaçao Hospitality and Tourism Association (CHATA) ta felisitá Jetair ku e buelo nobo i ta deseá nan tur kos bon.


text:
Representashon sindikal di empleadonan públiko i gobièrnu ta sera akuerdo riba lista di prioridat ku mester ser atendé durante próksimo seis lunanan
Willemstad, 30 di òktober 2019 – Durante un enkuentro informal ku a tuma lugá djamars dia 29 di òktober último na Acoya Curaçao Resort, Villas and Spa, partidonan den CGOA (Centraal Georganiseerd Overleg in Ambtenarenzaken), esta gobièrnu i e sinku organisashonnan representativo (ABVO, STrAF, NAPB, SAP i Sitek) ku ta forma parti di Komishon Sentral di Sindikatonan (Centrale Commissie van Vakbonden, CCvV) a haña otro riba un lista di prioridat ku lo mester wòrdu atendé den e periodo novèmber 2019 te ku aprel 2020 pa asina yega na mas efisiensia i efikasia den funshonamentu di aparato públiko i ku mester kondusí na redukshon di gastunan di personal.
E lista di prioridat aki mester ser formalisá ainda den un reunion ordinario di CGOA i ta akapará básikamente puntonan ku tin di haber ku posishon hurídiko di ámtenarnan i e maneho di personal. Promé ku gobièrnu por aprobá e puntonan aki i ehekutá nan, mester hiba un diálogo sosial bipartit den seno di CGOA ku representantenan sindikal di empleadonan públiko. E lei di CGOA ta stipulá esaki i ta stipulá tambe ku partidonan den CGOA mester yega na un akuerdo ku otro. E akuerdonan aki ta ser ankrá den konvenionan firmá pa partidonan i pa presidente di CGOA.
Meta di e enkuentro informal na Acoya tabata entre otro pa partidonan duna nan punto di bista riba e maneho di personal di gabinete i pa konhuntamente determiná un lista di prioridat ku realístikamente lo mester wòrdu atendé den un lapso di seis luna, teniendo na kuenta e rekursonan humano disponibel i e kapasidat institushonal di gobièrnu.
Na inisio di e enkuentro Promé Minister sr. Eugènne Rhuggenaath a duna un splikashon amplio di e strategia i e akuerdo di kresementu, ku su gabinete a firma ku gobièrnu Hulandes, den kua tin diferente medidanan proponé pa redusí gastunan di personal i fortalesé kapasidat di goberná pais. Despues Minister di Maneho, Planifikashon i Servisio Públiko (BPD) sr. Armin Konket a elaborá entre otro riba dos trayekto, di kua e promé unu ta e trayekto di ‘quick wins’ i e di dos ta e trayekto struktural pa yega na reformanan institushonal den e aparato.
Komishon Sentral di Sindikatonan CCvV tambe a menshoná situashonnan den entre otro e ministerio di hustisia i e ministerio di enseñansa ku mester di atenshon. Den e kuadro aki e sindikatonan a urgi gobièrnu pa struktura e diálogo den e dos ministerionan aki na un manera mas efektivo. Tambe sindikatonan a mustra riba palabrashonnan ku ahinda mester wòrdu ehekutá.
Sekretario general di CGOA sr. Raul Henriquez i Direktor di Departamento di Rekurso Humano di gobièrnu (HRO) sra. Luz Celeste Johannes a presentá na partidonan un forma nobo i mas efikas di traha den seno di CGOA pa asina por alkansá e prioridatnan durante e periodo kumbiní. Konforme e forma nobo di traha aki tur trabou preparatorio lo tuma lugá den gruponan di trabou i den komishonnan den kua tin representashon di ámtenarnan ku e ekspertisio nesesario riba tereno hurídiko, finansiero i di personal i tambe personanan ku ekspertisio nesesario ku mandato di CCvV. E gruponan di trabou i/o e komishonnan lo ser presidí pa e presidente o presidente suplente di CGOA.
Pa mas informashon por bishitá e sitio riba ret digital: www.cgoacuracao.cw


text:
Prome Minister Evelyn Wever-Croes Prome Minister na Hulanda pa atende cu aanwijzing den Rijksministerraad SI TIN 1% DI CHENS PA MI BARI E AANWIJZING FOR DI MESA, MI LO LUCHA PA HACI’E 100%
Prome Minister Evelyn Wever-Croes
Prome Minister na Hulanda pa atende cu aanwijzing den Rijksministerraad
SI TIN 1% DI CHENS PA MI BARI E AANWIJZING FOR DI MESA, MI LO LUCHA PA HACI’E 100%
Diamars atardi, Prome Minister Evelyn Wever-Croes a biaha pa Hulanda pa atende cu e aanwijzing cu diabierna awo ta riba e punto di agenda di Rijksministerraad. Desde cu CAFT na September a informa Gobierno di Aruba cu nan lo propone pa Aruba haya un aanwijzing, Gobierno ta den conbersacionnan pa delibera sinembargo no a logra.
Prome Minister: “Awo mi a dicidi di bay mi mes Hulanda y sigui bringa e aanwijzing ayanan mes”. Mi no ta contento pa haci e biaha aki, pero siguiendo e idealismo di nos Libertador Betico Croes, si tin 1% di chens pa mi bari e aanwijzing for di mesa, mi lo lucha pa haci’e 100%”.
Hulanda tur e tempo ta admiti cu Gabinete Wever-Croes ta haciendo un bon trabou y cu Gobierno ta avansando bon den e parti financiero. Tambe Hulanda a realisa cu Gobierno ta cerando e aña miho cu loke a wordo proponi den Presupuesto. Hulanda a mira cu Presupuesto 2020 tin un surplus despues di hopi aña. Y Hulanda a mira cu e debe di nos pais a baha bou di e maneho responsabel di Gabinete Wever-Croes.
“Pero, esakinan no a stop Hulanda di bisa cu Gobierno, refiriendo na e Gobierno anterior di AVP, a gaña nan pa 8 aña largo. Y p’esey, den dos aña di Gabinete Wever-Croes, Hulanda ainda ta expresa cu nan no por confia den nos palabra. Aki ta trata di confiansa, por lo tanto, no por sigui trata e tema aki via telefoon, video conferentie, ni via email of whatsapp mas. A yega tempo pa mi bay Hulanda, enfrenta nan, y papia cu nan”, e mandatario principal a duna di conoce.
Prome Minister ta probecha cu e ta na Hulanda pa reuni cu Eerste Kamer y Tweede Kamer pa entrega un update di nos situacion financiero y informa nan cu Gobierno di Aruba no ta di acuerdo cu e aanwijzing mustrando nan cu e aanwijzing aki ta inhusto despues di tur esfuerso y logro di Gabinete Wever-Croes pa drecha nos situacion financiero. Tambe Prome Minister lo reuni tambe cu Minister Knops riba e tema aki.
“Si nos mester haya un aanwijzing toch, nos ta tum’e, comprendiendo cu Hulanda su desconfiansa den Aruba debi na e mal cumplimento di e gobierno anterior, ta grandi. Y e Gobierno aki mester carga cu esaki siendo gobernacion un continuidad”.
APELACION:
Prome Minister a duna di conoce cu si haya un aanwijzing, e lo bay Raad van State di biaha y entrega un apelacion y di biaha tambe ta pidi un kortgeding pasobra Gobierno lo no haci caso di e aanwijzing aki.
“Nos ta prepara pa apela y entrega un kortgeding. Nos Presupuesto ta prepara, y no tin niun motibo pa un aanwijzing. Y nos lo bringa esaki ora tin mester. Mi ta sigura pueblo di Aruba cu si un aanwijzing bin, esaki lo no tin impacto riba Aruba, pasobra nos ta prepara pa bring’e.
Contrario na pasado, nos no ta ni e partido ni e gobierno cu ta haci spectuculo bou palo sinta yora y bay welga di hamber. Nos ta un Gobierno serio y ta subi avion y bay bringa esaki na Hulanda”, Prome Minister Evelyn Wever-Croes a enfatisa.


text:
ORANJESTAD - E ultimo simannan Kiwanis Club of Aruba tabata activo cu ehecucion di diferente proyecto, unda cu e miembronan a demostra cu di curason nan mision ta pa haci un impacto den e bida di e muchanan na Aruba. Un di e proyectonan aki ta “Smile Makers” cu a duna oportunidad na un grupo di 20 mucha di diferente districto di Aruba pa haci nan checkup dental, a yena e djentenan cu buraco y tambe a haya limpiesa dental completamente gratis na Helmeyer Dental Clinic di dentista Yelitza Domacassé Helmeyer, cu ta miembro di Kiwanis Club of Aruba.
Diasabra mainta e muchanan a wordo ricibi pa e team di Helmeyer Dental Clinic miembronan y president di Kiwanis Club of Aruba. E muchanan tabata hopi contento y entusiasma. Un pa un nan tabata wordo yama pa haci nan checkup dental mientras e otro muchanan tabata warda nan turno, nan por a wak e pelicula di “Finding Nemo”.
E muchanan a ricibi tipnan valioso riba nan cuido dental caminda enfasis ta wordo poni riba e importancia di e higiena dental.
Na final di e dia e muchanan tabata smile cu un sonrisa saludabel. Tambe e muchanan a ricibi un “goodie bag” yena cu articulo manera; pasta di djente, skeiro di djente, un buki di pinta cu ta contene informacion di con pa cuida e djente, un etui cu pen, potlood, gum, lineal, stickers, cos di hunga, pan y juice.
ORANJESTAD - Awe Bossi Volunteers Group a colecta donacion na mas di 100 adres cu a registra pa haci esaki. Tur esaki den cuadro di e coronavirus COVID -19 crisis. Jean Marc Antersijn, na cabez di e grupo aki a reat Aruba pa yuda cu algo y esaki a produci cu mas di 100 famia a haci donacion awe y mayan ainda falta un cantidad pa trece. Tur cos ta wordu desinfecta manera nan yega y despues nan lo bay wordo entrega na un cantidad di famia den necesidad cu a registra cu mester di ayudo.
SAN NICOLAS – Despues di hopi anticipacion, diahuebs anochi a tuma lugar e premiere di e pelicula Huicio Perfecto na The Movies @ Principal na San Nicolas. E elenco completo tabata presente y tabatin e presentacion di ‘red carpet’ unda cu nan tur a yega den auto di Toyota Rush, pa asina haci nan entrada di un forma special. Tabatin 3 sala completamente yen caba pa e estreno na Principal, mientras cu e otro teater na Oranjestad lo cuminsa pasa e pelicula diabierna.
(ADVERTORIAL)
ORANJESTAD - Tyson Croes ta conoci den e mundo di comedia y awo e ta trahando riba un produccion grandi di "Comedy Take Over". Esaki ta riba un nivel internacional den comedia y e "Comedy Take Over" lo tuma luga dia 6 di Juni den China Club. E produccion ta uno grandi entre Aruba y Corsou.
ORANJESTAD - Despues di añanan di preparacion, filmacion, grabacion y edicion, awor ta asina leu cu diahuebs awor dia 5 di maart 2020 lo tuma luga e “premiere” di e pelicula “Huicio Perfecto” na The Movies @ Principal na San Nicolas. Su siguiente dia e lo pasa tambe na The Movies @ Renaissance Marketplace. E pelicula, cu a cuminsa ensaya na 2017, a graba na aña 2018 y a keda cla di edit aña pasa, awo ta subi pantaya grandi na The Movies.
ORANJESTAD - Diaranson ultimo durante e reunion general di Kiwanis Club of Aruba, Presidente di Kiwanis Club of Aruba, Edalitza Weller y “Distinguished Lieutenant Governor” di Division 26, Sr. Giantonio Muller, a haci entrega oficial di e donacion di AWG 19,500 na Sra. Rachel Roos di Fundacion “Ban Uni Man Pa Cria Nos Muchanan”. Cu e donacion lo contribui na duna desayuno na 780 mucha pa 1 luna of 65 mucha pa 1aña.


text:
tuma lugar e eleccion di e “Damita cultural” . Esaki ta bay ta den tres diferente
categoria, esta kleuter, 6-9 aña y 10-13 aña
Inscripcion ta habri’ y por inscirbi awe mes, pa asina nos por presenta un bunita
show. Yama Chico na telefoon 5846500.
Dia 5 di september eleccion di Dams y Dama Cultural, esaki lo ta durante un
tremendo celebracion Folklor Cultural, edad pa Dams cultural lo ta di 14-17 aña y
pa Dama cultural ta di 18 aña pariba, esaki lo bira algo unico.
Dia 7 di september e grandioso “Parada Cultural”.
E actividad ta cuminsa pa 9 or di mainta cu un grandioso “Mercado di Brazil” unda
e bishitante por pasa cumpra di panja te cuminda (tur cos) y esaki lo sigui te den
oranan laat di atardi, Mientras cu pa 3:30 di atardi e grandioso “Parada Cultural “
ta start.
Centro di Bario Brazil ta invita Aruba completo pa participa. Esaki ta di 4 aña nos
ta subi caya. Ta un parada cultural caminda tur esnan participante ta bisti nan
trahe cultural . Un parada masha colorido cu nos trahenan di antes cu tur aña
tabata un exito rotundo.
Pa cera e celebracion di “Dia di Brazil” , dia 4 di october tin e actividad tan
comenta, cual ta e show di Tumba , Calypso y Roadmarch.
Pa mas informacion por yama Chico Harms tell:5844490 of cell:5946862
tambe Zenovia Wever cell:5931577


text:
Geplaatst op 18 November 2019 dor di Ministerio Enseñansa, Siensia, Kultura & Deporte
Na 2018, e UNESCO Direktor-General sra. Audrey Azoulay a apuntá sra. Giannini komo un di e kuater miembronan den e senior management tim. Sra. Giannini for di e tempu ei ta sirbi den e funshon di miembro di e tim aki i e ta un ofisial den e tòp di Nashonnan Uní den e áreanan di Enseñansa i Edukashon.
Durante di e enkuentro e mandatario, konhuntamente ku otro representantenan di Reino, kaminda alabes tabata presente Minister Plenipotensiario di Kòrsou sr. Anthony Begina i minister Armando Lampe di enseñansa di Aruba, a interkambia riba algun tema di interes komun. Un di e temanan tabata e tema di Enseñansa i e agènda di Enseñansa di Kòrsou i posibel asistensia di UNESCO. Sra. Giannini tabata reseptivo pa e petishon i UNESCO ta sigui duna asistensia kaminda ta nesesario pa nos por logra e metanan stipulá pa logra mas desaroyo riba tereno di formashon pa nos komunidat.
Riba e foto por mira: Minister Plenipotensiario di Kòrsou, sr. Anthony Begina, Sr. Hans Wesseling, Representante Permanente di Reino na UNESCO Paris, Minister di Enseñansa sra. Marilyn Alcalá-Wallé di Kòrsou, sra. Stefania Giannini, Assistente Director-General pa Edukashon na UNESCO, Minister di Enseñansa sr. Armando (Rudy ) Lampe di Aruba i Ms Marcellia Henry. Sint Maarten National Commission.
*****************************


text:
Amigu di Tera & Defensa Ambiental - komunikado di prensa 23 di mei 2011
Kas popular na Kòrsou
Ta dikon FKP ta insistí pa traha kas na Wechi?
Den barionan urbano di Kòrsou tin bastante tereno ainda pa traha kas nobo. Fundashon Kas Popular ta enkargá ku e tarea di traha kas pagabel pa e hendenan ku tin un entrada abou. Tarea di gobièrnu ta pa duna FKP tereno pa konstrukshon asina ku e Kompania di Gobièrnu akí por sòru pa esnan ku poko entrada por biba den un bon kas. Tambe gobièrnu ta supsidiá bibienda pa asina baha preshon di hür pa esnan ku ta den nesesidat.
Pa fortalesé e struktura urbano, i pa hasi mihó uzo di espasio i di finansas , mester traha bibienda den e parti urbano di Willemstad (i otro nukleonan di bibienda urbano, manera ta stipulá den lei). Komo ku preis di kombustibel ta sigi subi i transporte ta bira mas karu, un maneho pa tene rutanan kòrtiku ta yuda baha uzo di kombustibel. Un maneho asina ta duna alabes mas oportunidat pa yega na mihó transporte públiko. Tambe tin un gran potensial pa traha kas nobo i pa drecha kas den barionan eksistente.
Na 2006 FKP i DROV a traha un nota di maneho for di kual nos a saka e pasashinan ariba menshoná. Un nota kaminda ta bisa ku den barionan eksisitente tin sufisiente posibilidat pa traha kas nobo. Ta trata di un nota di maneho pa e periodo 2007 te 2011 ku Bestuurscollege a aprobá. Niun kaminda den e nota akí no tin menshón di traha kas na Wechi, al kontrario. Meta prinsipal ta pa traha kas den barionan eksistente. Mientrastantu ni gobièrnu ni FKP no ta hasiendo nan trabou, i esaki ta birando dia pa dia mas bisto.
Ta dikon FKP ta skohe pa pone nan tarea un banda i fiha prinsipalmente riba Wechi? E kompania di gobiernu aki a legumai nan tarea, esta, traha kas di pueblo, for di masha dia i a subi merkado di kas pa hendenan ku tin mas entrada. Na Wechi gran mayoria di e kasnan planeá ta pa hendenan ku entradanan mas haltu.
Ta straño ku ounke FKP a subi merkado di konstrukshon di kas nos no ta tende protesta di desaroyadónan ni di esnan den negoshi di tereno i konstrukshon. Ta parse manera e sistema akí tin bentaha pa nan. Ta remarkabel kon entusiasmá politikonan ta pa traha kas den un area ku gran importansia pa kolekshon di awa i pa desague, i no ke traha kas na un manera sistemátiko den areanan urbano eksistente, manera ta deliñá den maneho di gobièrnu. Nos no ta tende nada tokante e 104 barionan den mal estado ku ta pidi ouksilio. Al mismo tiempo nos patriotanan ta habri kaminda pa instanshanan di ayudo Ulandes pa nan drecha algun kos aki i aya den barionan.
Palabranan di polítikonan, komo si fuera nan ta prekupá ku esnan ku un entrada abou, i ku ta p’esei nan mester di Wechi pa konstrui algun kas pa pueblo ta para bira palabranan populista, mientras ku e nogoshantenan di Real Estate ta hari kontentu.
Nunka nos representantenan den Eilandsraad /Staten no a kambia e tarea di FKP, esta traha kas di pueblo. Tòg di manera misterioso FKP a para bira un kontratista, un banko di hypothek, un negoshante di kas, anto un ku ta haña privilegio di parti di polítika.
Den kaso den korte di Amigu di Tera kontra gobièrnu, FKP ta tilda Amigu di Tera di ta eksaherá e potensial ku tin pa traha kas den area urbano. Pero esaki Amigu di Tera a saka for di e propio nota di maneho di gobiernu huntu ku FKP. Asinaki ta purba brua korte i alabes pueblo di Kòrsou, ta krea espektativa falsu serka pueblo ku tin mester di kas, i alabes ta sirbi e negoshi di benta di tereno i trahamentu di kas. Esnan ku awe na 2011 ta bibando den bario, ta pa nan kuenta.
Yvette Raveneau
Amigu di Tera
Lloyd Narain
Defensa Ambiental
Tel. 737 3965


text:
FAQ
Arubalening y Studiamento
Con mi por aplica pa Arubalening?
Unda por haya guia pa scoge un estudio?
Unda mi por acudi pa informacion tocante cancelacion di e prestamo di Arubalening (pago di e debe)?
Mas pregunta tocante Arubalening?
Curso
Cua ta e curso(nan) cu ta ofrece? Ki tempo e curso(nan) lo tuma luga?
Diploma
Unda por laga certifica (waarmerk) diploma?
Kico un persona por haci den caso cu e perde su diploma?
Enseñansa pa Adulto
Kico Aruba ta haci riba tereno di Educacion pa Adulto?
Idioma
Ki tempo lo cuminsa cu e Scol Arubano Multilingual (SAM)?
Un mucha chikito por siña 4 idioma pareu?
Si introduci Papiamento na scol, esaki lo bay stroba desaroyo di Hulandes?
Con e scol multilingual ta prepara e alumno pa bay studia afo?
Unda por haya mas informacion tocante (uzo corecto di) Papiamento?
Mas pregunta tocante Scol Arubano Multilingual?
Landsexamen
Unda mi por haya informacion tocante Landsexamen?
Con / ki tempo mi por inscribi pa Landsexamen?
Mi por haci Landsexamen HAVO si mi no tin un MAVO-diploma?
Cuanto e ta costa pa participa na Landsexamen?
Mas pregunta tocante Landsexamen?
Leerplicht
Ken ta cay bou di Enseñansa Obligatorio (Leerplicht)?
Ley di Enseñansa Obligatorio ta conta tambe pa e mucha special of e mucha cu ta ilegal na Aruba?
Mas pregunta tocante Leerplicht?
Prueba di Naturalisacion | Naturalisatietoets
Con / ki tempo mi por inscribi pa e Naturalisatietoets?
Mas pregunta tocante e Naturalisatietoets?
Vakantie
Unda mi por haya e fechanan oficial di Vakantie di Scol / Schoolvakantieroosters?


text:
E alumnonan cu ta den klas 3 di HAVO y VWO pronto mester scoge un profiel: cua ramo di estudio nan ta sigui den klas 4? Esey ta un momento importante, como cu e profiel mester acopla bon na loke e alumnonan kier bay haci despues cu nan caba scol. Cua estudio nan lo sigui? Pa cua profesion nan kier bay siña despues cu nan haya e diploma di scol secundario? Esaki ta un escogencia dificil pa muchanan asina hoben. E proyecto “From Good to Great” ta yuda e alumnonan pa scoge na un manera responsabel.
Ya caba den december 2018 e alumnonan di klas H3-f y V3-a a participa na e prome fase di e proyecto di e Stichting JA IK ARUBA. E tabata un tour pa haya inspiracion na Ritz Carlton, cu e alumnonan a ricibi cu masha entusiasmo. Riba diabierna 8 di februari, atrobe e klas 3 di HAVO a sali pa un tour; e biaha aki na e compania Compra LTD. E alumnonan a haya relato di un storia inspiracional di e gerente, señor Hubert Dirksz. Diabierna, 15 di februari, klas 3 di VWO a bay Deloitte.
E proyecto “From Good to Great” ta di importancia pa e alumnonan, pa nan por haci un bon escogencia pa futuro. E ta yuda e companianan pa atrae futuro personal, cu ta entusiasma pa traha cerca nan aki mes na e isla. Na Aruba tin hopi posibilidad! Di e manera aki e proyecto ta contribui pa preveni e “brain-drain’: emigracion di personanan capacita y cu cualificacion halto for di Aruba pa un pais, unda ta parce cu ta mas atractivo pa traha.


text:
39-2019: KvK kier scucha opinion di e empresario: KvK ta organisa evento Town Hall Meeting encuanto Reforma Fiscal
Oranjestad – Diahuebs 12 di september 2019 Camara di Comercio y Industria di Aruba (KvK) ta organisa un Town Hall Meeting riba e topico di Reforma Fiscal. E evento lo tuma luga den auditorio di KvK di 6:00 PM pa 8:00 PM. Pueblo hente y en particular e comerciante ta keda cordialmente invita pa ta presente pa comparti idea y bin cu solucionnan pa e Reforma Fiscal.
Durante e Town Hall Meeting KvK lo presenta algun topiconan cu ta forma parti di e Reforma Fiscal y di e forma aki duna e publico presente e oportunidad pa elabora riba solucionnan cu lo beneficia pueblo di Aruba. E topiconan cu lo wordo presenta:
- Menciona BBO riba e recibo
- Cobra BBO na frontera
- Introduci Sugar Tax
- Bronheffing riba salario di directiva/management y derecho di autor (royalties)
E motibo di e Town Hall Meeting ta pa KvK haya bista di kico ta e preocupacionnan y kico pueblo mes ta considera como e miho solucion cu tin cu wordo inclui den e Reforma Fiscal.
Lo tin un moderador cu lo guia e evento na papiamento pero publico presente por trece su puntonan dilanti na papiamento, hulandes, ingles of spaño. Si acaso bo tin punto cu bo kier trece dilanti prome cu e Town Hall Meeting of si bo no por ta presente por e-mail esaki pa businessinfo@arubachamber.com.
Tene cuenta cu cupo ta limita y pa e motibo aki ta pidi pa registra na tempo via e link aki: https://arubachamber.com/pages/event/town-hall-meeting-fiscal-reform/
Pa mas informacion por tuma contacto via businessinfo@arubachamber.com of yama na 582-1566 ext. 30/42/27.
Aruba, 10 di september 2019
Camara di Comercio y Industria (KvK)Scroll To Top
Events
-
VII Congreso AsofiduciariasMay 14 - May 15
-
Miami – Asia America Trade Show 2020August 30 - August 31
-
Masterclass ‘Lean Management’September 10 @ 9:00 am - 12:00 pm


text:
Republika Dominikano
E Republika Dominikano (Spaño: República Dominicana), ta un nashon riba e isla di Hispañola, parti di e arkipielago di e antianan grandi den e region karibe. E parti west di e isla ta okupá pa e pais di Haiti, hasiendo Hispañola un di e uniko dos islanan den karibe ku ta wordu parti ku entre dos pais. Komo na poblashon i grandura, e Rebublika Dominikano ta e pais di dos mas grandi den Karibe (Despues di Cuba), ku 48,442 kilometro kwadrado anto un poblashon estima di 10 míon hende.


text:
ORANJESTAD (AAN): Gobierno di isla di St. Lucia a declara un Estado di Emergencia, relaciona cu e brote di Coronavirus. Esaki a bin despues cu nan a registra e di 3 caso positivo di Covid-19 riba e isla.
Gobierno pesey riba Diamars a tene un reunion urgente pa asina tuma decision ki medida lo tuma pa atende cu e peligro di e virus.
Tambe a anuncia recien cu e dos Aeropuertonan di e isla lo wordo cera pa tur vuelo cu ta drenta, tanto comercial y priva. Nan lo keda cera pa tur pasahero di awor te cu Diadomingo 5 di April. Cargo aereo si ta permiti.


text:
Willemstad – Kobradónan di ònderstant ku nan karchi di bankomátiko a kaduká na mart 2020 mester pasa djabièrnè dia 3 i djaluna 6 di aprel entre 08.00 – 12.00 i 14.00 – 16.00or na su kas di bario pa tuma su karchi nobo. E kliente mester presentá ku e karchi bieu i un sédula òf […]
Willemstad,– Pa loke ta ABC bus bedrijf i tambe bùsnan chikí, minister di transporte señora Zita Jesus Leito a splika ayera ku esakinan ta kore den e oranan stipulá i e ta bai di manera kontrolá sigur pa loke ta e parti di distansia sosial.
Willemstad— Polis mester a bai den e bario di Mahuma unda a gara un tipo ku nèt a bai pa hòrta kuater di tapa di wil.
Willemstad— Mirando ku tur e 9 Venezolanonan ku tabata detené pa importashon di 800 kilo a wòrdu deklará liber pa e kaso aki mesora nan e keda detené pa wòrdu deportá for di Kòrsou.
Willemstad— Polisnan a logra di detené un hòmber nèt despues ku e la kaba di hòrta pida kabel di koper.


text:
Aeropuerto Frankfurt am Main
Aeropuerto Frankfurt am Main (kódigo IATA: FRA, kódigo OACI: EDDF), situá na e parti wèst di Frankfurt, ta e aeropuerto mas grandi di Alemania. Ku un kantidat di alrededor di 56 mion pasahero pa aña, ta hasi Aeropuerto Frankfurt un di e aeropuertonan mas drùk di mundu.
Frankfurt konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto London Heathrow na London, Reino Uni, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda.
Aeropuerto ta e base di Lufthansa kual ta hasié e hub di aviashon Oropeo mas grandi pa e aliansa aeréo Star Alliance.


text:
Best Luxury Private Jet Charter Flight Los Angeles, San Dag, San Jose, San Francesco, Reino, Nacemento, Bakersfield, Maestro, Santa Maria, California Aircraft Plane Rental Company service 877-626-9100 pa e sektor espasial kita e flornan marcia pasahero bashí pal'i oferta di hotel Banda di Mi na Negoshi, Di emergensia, E ekspreshon di Personal ku e polítika di scots proyekto? Laga e mihó avion di e grupo yuda nan a yega na su siguiente destinashon rápido bai lihé nos ta duna un telefon na 877-626-9100 na haña mas ubicacion banda di bo.
Na vuelo di negoshi, e karta di representante proposicion un sentro privá unda e sociedad por hiba pafó reunion di negoshi no interaccion pa hasi e mayoria di su tempu di biahe. Su meta di fini, por duna un aeropuerto banda di siguridat i ta hiba un otro banda di su destinashon, reino di e tempu nan biahe di e nesesidatnan pa biaha tera.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Recuerda e tempu, comedia, i aksesibilidat ta algun palabra na e por pensa e hendenan ora ta kere den e atendemientu di je privá
E tempu ei ta spera ku e por ta un kos di pasa si bo ta hür un je privá di e karta di representante di meta na California. Tempu komedia ta spera ta aproksimadamente 4 bai na 6 menos. Na kuminsamentu di meta, evitando largu rabu di e actuacion di e equipaje, benta di iets, di siguridat i marka di e avion.
Bo por specifico e tipo di kuminda ku bo ta spera, e markanan di djus mi kier i e kantidat di existente òf amigunan bo ta deseá di hasi na largura. Tur por ta personal ta bon pa bo nesesidatnan.
Bo por haña Bashí di para di negoshi òf área di California " ta un derecho uzá den industria di aerolíneas bashí meta ta bin di un je privá a warda, solamente un manera.
Tira un vista mas serka di pueblo tin e stat di abou pa haña mas informashon riba dato personal avion di hür na California.
Private Jet Charter Flight Service Near Me California
List of the nearest private and public Jet Charter airport location near Los Angeles, San Dag, San Jose, San Francesco, Reino, Nacemento, Bakersfield, Maestro, Santa Maria, A; Bo por bula na & for di chikitu, mei, grandi inclui Avion Jimbo. Nos por sirbi kualke espasial di Atraves di aviashon di e Situacion na e Carolina, Jaar, Er, Volkan, Kalender, Gulfstream, Geval Expresa, Being Basis Je pa kopera reunion, personal di fin di siman di accijns. Siéntase liber di telefon ehekutivo ta konta pa reserved di kumpra je avion harte hür na 877-626-9100 https://en.wikipedia.org/wiki/List_of_airports_in_California
dibertishon únicas kosnan ku ta hasi den e Sur di California pa solteronan òf par ku muchanan


text:
Den un carta cu Airport a manda pa tur su empleadonan, nan ta informa cu nan a drenta e segundo fase di e coronavirus, debi cu awor tin un empleado den e comunidad di aeropuerto cu a test postivo. Cu esaki nos ta compronde cu no necesariamente ta un empleado DIRECTO di Tripple AAA Nv, pero di un compania cu ta traha dentro di airport cu ta duna servicio na avion.
E carta ta splica cu tur esnan cu tabatin contacto directo cu e persona concerni lo wordo manda cas cu Covid-leave, unda nan lo bay den cuarentena na nan cas pa 14 dia. SOLO a bin compronde cu ta trata di 3 persona cu lo tabatin contacto directo.
Airport a sigui informa cu e oficina encuestion a wordo cera y cu diahuebs atardi nan lo atende cu hygiena di aeropuerto y di e areanan di trabao encuestion.


text:
Omision di Ministerio Publico den investigacion di un suma confisca como labamento di placa, a causa cu Hues a keda cu duda y a declara un homber Sirio liber. Si no bini apelacion di Ministerio Publico den dos siman di tempo, mester entrega e suma di mas cu 100 mil dollar bek na e ciudadano.
Alaeddin Kawaye, un Sirio di 70 aña cu kier a bini Aruba pa inverti, awe tabata dilanti mesa berde pa motibo cu el a yega e isla dia 24 di augustus, 2017 cu e suma di 109 mil dollar efectivo. Na momento cu el a bay declara esaki na autoridadnan di aeropuerto, mesora a dicidi di confisca e dollarnan. Despues cu e no por a duna un prueba, na opinion di Ministerio Publico, cu ta placa limpi a dicidi di hib’e dilanti mesa berde.
Kawaye despues a dicidi di bay Hulanda, unda el a biba e dos ultimo añanan. Como cu e ta bisa cu e placa ta propiedad di dje, cu el a spaar durante 30 aña, el a dicidi di no acepta e oferta pa renuncia na esaki. Y a yega Aruba pa defende su mes dilanti Hues.
Abogado mr. Benvinda de Sousa a represent’e den Corte y na final a gana e caso aki tambe ya cu el a splica Hues cu no tin nada malo cu un homber di e area aki (Siria) tin asina hopi placa efectivo den su poder. “E ta algo normal den nan cultura,” el a bisa Hues.
E acusado tin un ruman na Aruba mientras cu su casa mes a fayece na 2016. Segun el a splica, su ruman a bis’e “bo no tin casa mas, bo no tin yiu. Bin Aruba cu bo placa y inverti bo placa aki.” Asina, segun el a splica, el a coy su placa cu el a spaar, a bende tur e joyanan di oro di su casa. Su ruman a spli’ke, “cambia e dinarnan na dollars y ora bo yega Aruba bo ta cambia nan na florin”, el a declara na Polis y dilanti Hues awe mainta. Pero e storia no a convence Fiscal.
“Polis a scucha’bo tres biaha, y cada bes e storia tabata un tiki diferente,” Hues a bisa e acusado. Su Abogado a cuestiona esaki, pasobra, e ta bisa, su cliente no ta papia bon Ingles y durante interogacion, contrario na e tratamento di e caso awe den Corte, no tabatin un traductor presente. “Nos mes cu ta papia diferente idioma, ora cu ta trata di Hulandes, ta haya problema pa splica debidamente ora cu ta na Hulandes,” sra. De Sousa a bisa.
Fiscal no a kere e storia di e Sirio y a para’riba cu e acusacion di labamento di placa a keda proba. El a mustra cu a deposita 12 mil dollar un dia, y el a declara cu e no ta corda di kico e placa ey ta, y un dia despues a lant’e bek. “Un biaha e ta bisa cu ta perdemento di tempo pa puntr’e procedencia di tur su placa y e siguiente dia di repente e ta corda con el a haya e placa,” e Fiscal a bisa.
A base di ariba menciona, fiscal a pidi un castigo di 5 luna condicional, y 2 aña di prueba.
De Sousa
Abogado mr. De Sousa a splica cu no tin nada straño y ilegal cu e placa di su cliente. Ta placa cu el a spaar henter su bida. E tabata spaar durante casi 30 aña e suma di 300 dollar tur luna. E tabata duna les na hobennan, den idioma Ingles, y e tabata cumpra y bende oro. Despues cu su casa a fayece, el a bende tur e joyanan di oro. “Den nan cultura, nan ta gusta cumpra joyanan di oro, y ta regala esaki pa tur celebracionnan,” e Abogado a splica.
Na final e acusado a bisa Hues: “I am a honest man”.
Hues a dicidi di tuma 5 minuut pa pensa si e ta tuma un decision mesora of e mester pensa mas profundo riba e caso aki pa yega na un veredicto. El a bolbe bisando “mi ta di pensamento cu no a keda legal y convincentemente proba cu e acusado a haci su mes culpabel na labamento di placa”. E Magistrado a sigui bisa cu berdad, manera Fiscal ta bisa, ta trata di un suma grandi di placa cu ta lanta duda. Pero, OM no a prueba cu e dudanan tin fundeshi. “Mi por kere parcialmente e duda di Ministerio Publico door cu no por detaya procedencia di e placa. Pero mi por kere tambe cu ta trata aki di placa gespaar henter su bida y oro di joyanan di su casa cu el a bende,” Hues a bisa.
Di otro banda, OM no a pidi un ayudo legal na autoridadnan di Kuwait pa investiga e transaccionnan di banco di e acusado pa proba nan acusacion. Pa falta di e parti aki sigur, no por condena e acusado y a dicidi di lague liber.


text:
ORANJESTAD (AAN): Cu e proposito di comunica na famia y amigonan di Arubiano na St. Maarten, Prome Minister Mike Eman a bay radio dialuna merdia pa informa di e prome dos vuelo comercial cu a logra canalisa pa bin Aruba for di e isla seriamente afecta pa horcan Irma.
E vuelonan ta resultado di e esfuerzonan cu Gabinete Mike Eman II a bin ta haci for di prome cu St. Maarten a keda impacta pa e fenomeno natural. Nan ta inclui coordinacion cu diferente instancia y autoridad local, ademas di Reino pa dirigi e recursonan humano y material, di e miho forma posibel pa nos rumannan na St. Maarten.
Prome Minister Mike Eman personalmente a reuni for di inicio di siman pasa cu directiva di entre otro: Rampenbureau, Cuerpo di Polis, Cuerpo di Bombero, Departamento di Trabaonan Publico (DOW), Cruz Cora y tambe Departamento di Salud Publico.
Un di e prome decisionnan y stap cu a tuma tabata e tramitacion via Ministerio di Defensa di Hulanda, pa personal di Arumil por uni na e soldatnan di Marina Hulandes cu a biaha pa isla pa haci rescate y duna prome asistencia.
“Nos Arumil ta completamente incorpora, pa cual nos ta sumamente gradici cu nan sinti di solidaraidad asina halto pa yuda nos isla ruman den e sitacion dificil aki,” asina Premier Eman a expresa durante su entrevista en bibo na radio.
E atencion cu Gobierno di Aruba a duna e desgracia na St. Maarten tabata diario evaluando e dañonan atrabes di e canalnan oficial y asina preparando na Aruba na e manera cu lo ta mas util.
Na e momentonan aki tin na Aruba ekiponan di infrastructura y salud publico, entre otro, cla pa sali, na e momento mas indica.


text:
This post is also available in: Dutch, English.
E para aki ta sinta den palu, su koló manera un mango hechu. Su koló di pluma ta kontrastá den forma briante kontra e medio ambiente koló shinishi di e mondi seku. No ta su pluma so ta remarkabel, e zonido ku e animal aki ta produsí ta mesun remarkabel. Por kompará e zonido aki ku e zonido ku kachó ta produsí. E nòmber Trupial Kachó na Papiamentu, ta referí na e zonido aki. Pero tin tiki hende ku ta konsiente ku e para aki ta un flùitdó tremendo i hopi profesional, ku por produsí un seri di kansion masha bunita, ora hende no ta wak.
Na Kòrsou nos konosé 2 sorto di para ku ta konosí kome Trupial. Esun regular ku ta oraño (Icterus icterus) i Trupial Kachó (Icterus nigrogularis curasoensis).
Un sorto ku tin un nòmber sientífiko na Latino ku tres palabra yama un su-espesie, un tipo di bestia ku ta asina diferente for di e espesie ‘original’ ku ta indiká esaki komo un espesie den proseso di kambio, ku por bira un espesie nobo. Trupial Kachó ta un para ku ta eksistí na Kòrsou, Boneiru i Aruba tambe, kaminda ta yam’é kariñosamente Gonzalito. Den e buki ‘Birds of the Netherlands Antilles’ di Voous di aña 1983 ta skirbí ku ta usa e nòmber Icterus nigrogularis curasoensis pa e para riba tur 3 isla. Aunke Trupial Kachó di Aruba tin un apariensia un tiki diferente na Aruba den komparashon ku esnan na Boneiru i Kòrsou. Den e publikashon di espesie endémiko ku a keda publiká pa A. Debrot na aña 2006 por lesa ku e animalnan ku ta pertenesé na e grupo di Icterus nigrogularis curasoensis ta biba na Kòrsou so. Pero den e publikashon mas resien di De Boer, Newton i Restall di aña 2012 tin skirbí atrobe ku e su-espesie aki ta biba riba tur tres isla.
Trahadó di nèshi artístiko
Trupial Kachó ta traha nèshi sumamente kompleho, manera saku largu ku ta posishoná na un taki fini, kaminda ta pone e webunan i ta kria e puitunan, i ku ta zuai bai bin di bientu. E nèshinan ta mes un kompliká ku makutu ku hende sa traha, pero e animal no ta usa nada otro ku su patanan i su pik pa traha e struktura aki.
E nèshi kologá ta un manera perfekto pa kria yu na un forma sigur. E entrada smal te ariba di e nèshi ta hasi esaki kasi imposibel pa penetrashon di ladron manera e trupial oraño (Icterus icterus), ku semper ta en buska di un webu of puitu. Hopi biaha ta usa e mes un lugá pa traha nèshi aña tras di aña, aunke ta traha e nèshi di nobo tur biaha. E para aki no ta brui den un nèshi di segunda mano. Ta selektá e lokalidat kaminda ta traha e nèshi ku hopi dedikashon, i e para mayoria biaha ta kis pa un área ku no ta atraé enemigu. Esaki ta strategia pa hasi e bida di ladron mas difísil ku ta posibel. Ademas ta kis pa un lugá mas sigur i moderno ku ta djis riba un kaminda asfaltá.
Pero tin ladron ku ta sabí. E espesie invasivo Shiny Cowbird (Molothrus bonariensis) no ta kome webu ni puitu di Trupial Kachó, pero e ta un bestia ku nos ta yama na Hulandes ‘parasitaire broeder’, e ta un parasit den estilo di brui. Esaki ke men ku e para pretu lombrá aki ta buska un nèshi di un Trupial Kachó den kua ya a pone webu. E cowbird ta añadí un webu di su mes den e nèshi.
Ora e puitunan sali for di e webu, semper esun di e cowbird ta mas grandi ku e yunan di Trupial Kachó. Ademas e yu estranhero ta hasi tur ku ta posibel pa hasi e bida di e yu di e Trupial Kachó mes hopi difísil. E pik di e Cowbird no solamente ta mas grandi, si no e koló parti paden tambe ta mas briante, lo ke ta okashoná un ‘trigger’ serka e mama pa hinka kuminda den e pik. Asina e yu di e Cowbird ta atraé tur kuminda ku e mama ta trese pa su boka. E yu di Trupial Kachó mes ta muri di hamber i e mama ta bula bai bin henter dia pa tene e yu ekstranhero na bida. Por mira mes un tipo di komportashon serka e espesie di Koekoek Oropeo, pero para lokal nunka no a mustra e tipo di komportashon aki. Ainda Trupial Kachó no a desaroyá sistema pa kombatí esaki, i e espesie ta sufri bastante bou di e invashon aki. Hopi hende na Kòrsou ku tabata vigilá Trupial Kachó den nan kurá a opservá ku e kantidat di e Trupial Kachó den área urbano tabata bira ménos. Lamentablemente no tin sifra konkreto di e kantidat di Trupial Kachó ku tin na Kòrsou.
Hopi individual ku stima naturalesa a hasi nan bèst pa minimalisá e Shiny Cowbird riba nos isla, i tabata pone hopi atenshon riba nan den área urbano na Bándariba i tambe parti sentral di nos isla. Pero nunka no a hasi un investigashon konkreto pa inventarisá kiko tabata e impakto real di e Shiny Cowbirds, ni kiko lo por hasi pa kombatí e animal aki si en bèrdat por a midi un impakto riba Trupial Kachó.
Te ainda e Shiny Cowbird ta na Kòrsou i te ku awor nos ta haña mensahe di invashon di nèshi di Trupial Kachó. Tin biólogo ku ta premirá ku den transkurso di tempu e Trupial lo siña ku algu no ta bon ku e yu straño den e nèshi, i ku e animal lo ignorá e yu ekstranhero òf lo sak’é aktivamente di e nèshi. Esaki lo ta un desaroyo di komportashon natural ku lo trese ku ne ku e Shiny Cowbird lo no ta 100 porshento eksitoso mas den su afan di parasitá riba e instinto di kuido di otro espesie. Ta tempu so por duna demostrá si esaki lo sosodé.
Influensia moderno
Kualke dia ku bo kore riba e kaminda entre Willibrordus i Fontein, lo bo por mira na sierto kaminda algun palu ku tin taki largu ta krese riba e kaminda. Den esaki por haña por lo ménos 2 nèshi di Trupial Kachó na kada palu. Opservá e nèshinan aki si bo tin un tiki tempu, pasobra no ta e lugá so kaminda a traha e nèshi ta úniko, e material ku a usa ta hopi spesial. E animalnan aki a diskubrí ku hende a traha material superior ku tambe por usa pa traha nèshi. Ku pida hilu di nylon i kabuya sintétiko nan a traha nèshi ku ta hopi mas duradero ku nèshi trahá ku material orgániko. Nèshi na Bándabou ta trahá ku nylon blou, i na Sint Jorisbaai e animalnan a usa hilu di piska koló blanku i bèrdè ku piskadó a laga atras.
Komedó di insekto ku amor pa fruta
Menú di Trupial Kachó ta konsistí pa gran parti di insekto, pero si nan por haña un fruta hechu e no ta pèrdè pa gana. Djis pone un par di bakoba ku ta muchu hechu i chèns ta grandi ku un Trupial Kachó ta yega lihé pa sabore’é. Nan gusta otro fruta zut manera tampañá of Dader, mespel, mango, shimaruku i oba tambe. Ademas simia tambe ta forma parti di nan dieta, i si nan por haña pan tambe nan lo komé.
Tempu di sekura ta un temporada sumamente difísil pa e bestianan aki. I awor ku ta desaroyá mas i mas área, kaminda ta destrosá palu i otro mata indígena, ku ta produsí hopi fruta den tempu di sekura, para en general ta haña nan mes konfrontá ku skarsedat di kuminda, i Trupial Kachó no ta eksepshon den esaki.
Ta p’esei lo no ta mal idea pa pone un lugá disponibel den bo kurá kaminda por pone restu di fruta ku ta atraé insekto, i tambe un baki ku awa pa asina yuda para en general na Kòrsou. Banda ku bo ta yuda, lo bo eksperensiá momento natural sumamente bunita.


text:
Geplaatst op 28 January 2020 dor di Ministerio Tráfiko, Transporte i Planifikashon Urbano
Willemstad – Servisio pa Planifikashon Urbano (ROP) ta pone bòrchinan (steker) di atvertensia riba edifisionan riba ruta di Karnaval ku ta den un mal estado. Un apelashon ta bai na pueblo di Kòrsou pa respetá i tene kuenta ora un edifisio tin un bòrchi di atvertensia. Esaki ta konta na tur momento, pero spesialmente den e periodo di Karnaval 2020.
ROP a analisá e ruta di karnaval i ta tuma medida riba edifisionan ku ta den mal estado. Promé ta aserka doño di e edifisio i ta hasi petishon na dje pa e mes por hasi mantenshon na su edifisio.
Sinembargo, diferente doño di edifisio no ta duna oido i no tuma medida segun stipulashon pa drecha e estado òf mantené e edifisio. Gobièrnu, pa garantisá seguridat na tur persona ku ta trafiká den e área di e edifisio, ta hasi mantenshon agudo na e edifisio riba gastunan di e doño.
Esaki ta un prosedura ku ROP ta hasi spesialmente promé ku e periodo di Karnaval. Inspektornan di ROP, enkargá ku e ruta di Karnaval, ta pone bòrchi di atvertensia na e edifisio ku ta indiká pa no para den serkania di e edifisio ni kita e ‘dranghek’.
E siguiente edifisionan tin bòrchi di atvertensia buta riba nan:
ROP ta traha duru pa ordená i manehá e parti aki pa seguridat di tur habitante di Kòrsou. Di e forma aki, nos komunidat por disfrutá di Karnaval na un manera sigur i struktura. ROP ta boga tur habitante pa mantené nan mes na tur regla i eksigensia eksistente.


text: Diadomingo pasa di 3 or marduga pafo di Sandbar lo a start un problema cu a termina cu un homber seriamente hinca na su curpa. E homber tabata sangra severamente y a core bay na e parkeer plaats pabou di sandbar. Aki el a subi un jeep wrangler unda e hendenan a hibe cu urgencia pa eerste hulp pa haya atencion medico avansa. Polis a yega unda e caso a tuma luga y a cera esaki pa recherche y departamento forensico tuma dato y saca evidencia. Dokternan di biaha a cuminsa atende cu e homber hinca. Despues di rato e hoben a fayece C.A.C.S di 22 aña.


text:
Italia, ofisialmente e Republika Italiano (Italiano: Repubblica italiana), ta un unidat parlamentario den Oropa Sur. Na parti nort e ta grens ku Fransia, Suisa, Austria i Slovenia bande di e serunan di Alpen. Na parti suit e ta konsiti di e peninsula Italiano i e islanan di Sicillia i Sardegna -e dos islanan di mas grandi den e Laman Mediteranio- anto varios otro isla mas chikitu. E estadonan independiente di San Marino i Siudad Vatikano ta dos pais kompletamente será dòr di Italia. E teritorio di Italia ta kumbri mas o menos 301,338 km2 anto ta wordu influensia dor di un klima temperá ku seizonan. Ku 60.5 mion habitante i ta e pais di sinku mas poblá na Oropa, anto e pais di 23 mas poblá na mundu. E kapital di Italia ta e siudad Roma.
Divishonan Administrativo


text:
Awor cu tin Corona virus na Aruba gobierno mester cancela medidanan
Parlamentario drs. Mervin Wyatt-Ras desde december cu e promer caso di Corona virus a surgi na Wuhan-China a manda pregunta pa minister di salud y despues pa di dos biaha a bolbe manda pregunta pa nos Pais prepara nos mes debidamente. Wyatt-Ras ta considera positivo cu e acuerdo firma na 2015 pa loke ta trata International Health Regulations entre paisnan den Reino sigur lo beneficia cooperacion entre e paisnan aki y WHO y PAHO.
Sinembargo te diaranson cu a pasa gobierno a core bin Parlamento pa duna cierto splicasion y awe ta resulta cu tin 2 caso. En bista di consecuencia di e virus aki pa e economia y finanzas di e paisnan infecta y manera Wyatt-Ras mes a bin ta trece padilanti cu nos ta un pais turistico a spera cu Aruba lo a prepara mihor pa detecta casonan. Por a tende cu al fin gobierno a anuncia den Parlamento cu e tin un plan di contingencia aunke no ta cla kico esaki ta contene. Segun Wyatt-Ras gobierno mester cancela tur e medidanan cu tin den e presupuesto 2020 cualnan ta devastador pa e cartera di nos ciudadanonan y lo hiba nos hendenan den pobresa. Ta inacceptable cu gobierno den dia cla kier atraca nos ciudadanonan. Gobierno cu cooperacion di Mep-POR-RED kier bulldoze e presupuesto dor di Parlamento.
Dia 4 di maart cu porfin gobierno a manda e presupuesto 2020 Parlamento pa wordo trata e presidente di Parlamento a bisa Gobierno Si Amen y a pone e presupuesto riba agenda e mesun dia y stipula hunto cu coalicion cu mester entrega pregunta dia 14 di maart. Parlamento a haya solamente un siman y piko pa lesa y traha pregunta di un documento cu gobierno a haya 7 luna pa traha y “ploeter” riba dje. Aki por papia di un deficit democratico grandi. Manera tabata di spera e gobierno sin berguensa a bolbe presenta un serie di medida pa atraca cartera di nos ciudadanonan. Den comienso gobierno por a uza e excusa di mega debe, mientrastanto tur hende sa cu e medidanan aki ta pa paga gastonan exuberante y fiestanan di e gobierno aki. Paso un cos ta sigur gobierno su gastonan a aumenta en grande. Esey ta un di e criticanan di Raad van Advies cu di un banda gobierno ta busca forma di aumenta su entradanan dor di medidanan riba lomba di pueblo mientras cu di otro banda gobierno no ta baha su gastonan. Pa loke ta trata e medidanan por conclui cu Gobierno lo introduci un BBO di 6% na frontera cu mester bai genera un suma di 36 miyon florin, un aumento di deviezenprovisie di 1.3 pa 1.9% cual lo genera 23 miyon florin.
E medidanan aki lo afecta e poder di compra di cuidadanonan y tambe e ”cost of doing business” di comerciantenan, kendenan lo aumenta prijsnan. Tambe lo aumenta toeristenheffing cu lo genera 15 miyon florin. En especial awor cu tin riesgo di Corona virus riba nos mercado turistico gobierno dor di e medida aki ta haci esaki mas caro dor di cual ta menos atractivo pa turistanan bin Aruba. Parlamentario Mervin Wyatt-Ras ta lamenta cu e gobierno aki desde cu e ta na mando solamente a ocasiona crisis, esta crisis financiero-economico, crisis social y awor crisis di salud. Djies ta bai pa mas crisis. Paso envez cu gobierno skucha nos pueblo y para banda di nos hendenan e ta bezig cu su mes, su amigo y famianan. Mescos cu tur otro pais e gobierno aki mester mustra awor seriedad, madurez y convicencia cu nos hendenan y cancela tur medida. Nos ta bai tin un tempo dificil nos dilanti y ta necesario cu nos hendenan tin mas espacio financiero pa sobrevivi. Wyatt-Ras ta spera cu gobierno por reconsidera y yuda nos hendenan envez di castiganan cu medida.


text:
Latin Vulgar
Latin Vulgar of Latin di Pueblo (den Latin, sermo vulgaris) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca tawatin un ortografia oficial y Latin Clasico tawata uza pa skirbi so. Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.


text:
Meskos ku e idioma, e poblashon i músika, e kushina boneriano ta e resultado kombiná di diferente pueblo ku diferente kultura. P’esei e kushina krioyo tin su propio karakter apesar ku e formashon di kuminda a keda bou di influensia spañó/afrikano, mirando e tiponan di piská trópiko, berdura, fruta i hopi uso di speserei. Komo kuminda mayó, ku ta kome mèrdia, hopi bia ta kome funchi. Esaki prepará dor di hariña di maishi hopi paresido na e polenta italiano.
Ounke Boneiru ta un isla ku eskoho limitá na produkto, dor di e klima seku i poko agrikultura, kasi tur kos mester importá, tòg e isla konosé un kushina riku i variá. Dor di skarsedat na produkto mester ta kreativo ku loke tabata disponibel. Asina nan konosé e plato bachibachi kaminda nan ta hasi uso di shirishiri i karni di órgano di kabritu.


text: Daddy Yankee,ku tin komo nòmber original Ramón Luis Ayala Rodríguez, ta un kantante puerto riqueño, kantoutor, rapero aktor i produktor. Pero esaki no ta tur kos: e tabata e artista ku a inventá e nòmber di un género musikal nobo, esta reggaetòn. Aunke ku originalmente e kier a bira beisbolista profeshonal, un leshon serio ku el a sufri a okashoná ku e tabatin ku e mester a bai enfoká e ora ei kompletamente riba un karera musikal. Na aña 2004 Daddy Yankee a laga mundu konosé su reggaetòn ora el a pone riba merkado su hit internashonal titulá Gasolina. Su álbum Barrio Fino a resultá di ta e álbum latino mihó bendí den e dékada ei. For di e tempu ei e gran Daddy Yankee a bende mas di binti mion di ehemplar i el a haña un gran kantidat di premio. Año pasado huntu ku e artista di pop latino Luis Fonsi nan a saka e disko sengel Despacito, ku a bin resultá den un hit mundial i ku a surpasá tur espektativa di benta.


text:
Kralendijk – Burgerzaken verlengt de openingstijden voor burgers die hun stempas niet hebben ontvangen tot 21:00 uur. Het betekent dat alle burgers die hun stempas niet hebben ontvangen op maandag 18 en dinsdag 19 maart van 09:00 tot 21:00 uur de pas kunnen ophalen.
Ta Prolongá Orario Pa Buska Karchi Di Vota Te 21:00 Or
Kralendijk – Asuntu Sivil ta prolongá orario pa siudadano ku no a haña karchi di vota te ku 21:00 di anochi na su ofisina. Esaki ta nifiká ku siudadano ku no a a haña karchi di vota na kas, por pasa tuma esaki djaluna 18 di mart i djamars 19 di mart di 09:00 te 21:00 or.
Kon Salú Nos Refnan Di Koral Ta?
Kralendijk - Durante e último dékadanan e refnan di koral rònt di Boneiru a sufri hopi. Tòg te ainda nan ta konsiderá nos refnan komo esunnan mas salú di área karibense.
Trabou Di Rekonstrukshon Na Kaya Playa Lechi
Kralendijk - Kolegio Ehekutivo di Entidat Públiko Boneiru a laga rekonstruí Kaya Playa Lechi pa asina solushoná problema ku tin ei ya pa mas ku dies aña kaba. Den temporada di áwaseru e kaya akí ta inundá i ta okashoná problema pa kas ku tin ei.
MAX SUART TA BANDONÁ BONEIRU
Kralendijk - Max Suart kende for di di 2012 ta lider di proyekto di Plan Integral di Bario na Direktorado di Komunidat i Kuido a tuma despedida di Boneiru. Max, konosí pa su personalidat karakterístiko, durante último añanan ku pashon a ehersé su trabou na bienestar di nos habitantenan boneriano.
Diputado Edsel Cecilia A Risibí Mapa Sosial Pa Adulto Mayor
Kralendijk - Diputado enkargá ku entre otro asuntunan sosial i di bienestar Edsel Cecilia, resientemente a risibí na su despacho sra. Elisabeth Heldewier-Vignon i sra. Bea van der Harst den representashon di Fundashon Konsulta pa Grandinan.
Diputado Hubert Martis Ku Atenshon Pa Dia Di Hende Muhé
Kralendijk – Riba e fecha 8 di mart tabata Dia Internashonal di Hende Muhe.
Gezaghebber Rijna ta kombibí ku alkalde Van Zanen di Utrecht
Kralendijk - Gezaghebber Edison Rijna den su kalidat di outoridat máksimo di Entidat Públiko Boneiru, a ekspresá sentimentu di kombibensia ku alkalde Jan van Zanen na Utrecht.
‘Waf Nelson Petrus Craane’ Ta E Nòmber Nobo Di Waf Di Sùit
Kralendijk – Djaweps den oranan di atardi diputado James Kroon huntu ku Jenny Marchena na nòmber di famia Craane a desvelá nòmber di waf di sùit ku awor a bira Waf Nelson Petrus Craane. Un di e oradónan pa e atardi aki tabata e historiadó Arthur Sealy ku a trese un parti di historia di Nello Craane dilanti na e presentenan.
Sra Raimunda Mona Pourier A Kumpli E Bunita Edat Di 106 Aña
Kralendijk – Djabièrnè 15 di mart 2019 sra. Raimunda “Mona” Pourier a kumpli e bunita edat di 106 aña. Pa e okashon aki diputado Edsel Cecilia a bishitá sra Mona Pourier I asina na nòmber di Gobièrnu di Boneiru hasi un regalito.
Inskripshon Pa ‘Ride For The Roses’ A Habri
Kralendijk – Gezaghebber Edison Rijna ta e promé persona ku a kumpra tres karchi di ‘Ride for the Roses’ serka Marga van Lieshout kende ta sekretario di e fundashon.


text:
E siguiente encuesta ta distingui diferente liña di pensamento di kere of no kere den existencia di un (of mas) dios.
Significacion di e posibel contestanan:
- Segun religion: bo ta kere den existencia di un (of mas) Dios segun un religion comun. Bo ta indentifica bo mes sea como Cristian, Hindu, Hudui, Indigeno, Moslim, Rastafarian, Scientologist, Sij, of otro religion comun cu ta carga e pensamento di un of mas Dios.
- Bo ta kere den existencia di un (of mas) dios, pero no segun un religion existente.
- Ateista: bo no ta kere den existencia di dios.
- Agnostico: bo no sa si dios ta existi of no, y bo no ta kere cu nos como ser humano por sa si un (of mas) dios ta existi.
- Apateista: bo no ta interesa den un posibel existencia di dios.
- Por ultimo tin un opcion pa si bo no sa (ainda) kico pa pensa tocante e existencia di dios.
*E encuesta ta sera. Resultado:
Cua opcion ta describi bo pensamento tocante existencia di dios?
-
Mi ta kere den existencia di un (of mas) dios segun un religion comun (Religioso)54.62%
-
Mi ta kere den existencia di un (of mas) dios, pero no segun un religion existente25.21%
-
Mi no ta kere den existencia di dios (Ateista)14.29%
-
Mi ta kere cu existencia di dios ta algo desconoci oa hende (Agnostico)4.2%
-
Mi no ta interesa den un posibel existencia di dios (Apateista)0.84%
-
Mi no sa (ainda) kico pa pensa tocante existencia di dios0.84%


text:
Diadomingo David Puriel a dirgi su ultimo wega pa e ekipo di Caravel. David no kier a bai den mucho detaye, pero si ta desea Caravel tur clase di exito.
Temporada 2018-2019 David a tuma Porto-Caravel over. Den e dicho temporado nan a sali campeon di Division Uno invicto y tambe a yega final Copa Betico Croes y ta perde contra Dakota y asina titula sub-campeon.
Durante pre-campeonato Copa Don Elias Mansur unbes mas ta yega final, pero ta perde e biaha aki contra RCA.
Den un combersacion e la bisa nos cu esaki no ta nifica cu e lo stop cu futbol, mirando cu e ta entrenador di e ekipo U13 di Dakota y tambe ta activo den 35+.
Nos di Futbol Aruba ta desea David Puriel tur clase di exito y cu pronto por wak e bek.


text:
Kralendijk – Kolegio Ehekutivo, despues di a studia e dokumentonan, a konstatá ku ainda tin hopi trabou ku mester keda hasí pa por kumpli na tempu ku e palabrashonnan ku a hasi aña pasá ku Inspekshon pa Ambiente di bida i Transporte (Inspectie voor de Leefomgeving en Transport).
E palabrashonnan akí tin di aber ku e medidanan di siguridat ku mester tuma na e almasenamentu di kombustibel/kerosin na Flamingo International Airport, ku ta kai bou di responsabilidat direkto di Oil Trading Bonaire NV.
Pa e motibu ei Kolegio Ehekutivo a pidi direktor interino di OTB, Jos Hillen, pa duna prioridat na ehekushon di e asina yamá proyekto di siguridat kontra kandela. “Pa Kolegio Ehekutivo ta primordial pa kumpli riba término mas kòrtiku posibel ku e eksigensianan di siguridat. “No solamente pa prevení ku ILT ta haña su mes obligá na imponé limitashonnan, pero tambe pasobra nos komo Kolegio Ehekutivo no ta haña responsabel ku ta hasi konseshonnan pa loke ta trata siguridat”, segun diputado Elvis Tjin Asjoe.
Despues di a konsultá ku entre otro ‘Taskforce Brandstoffen’, ILT, ‘Veiligheidsregio Rotterdam’ i Curoil, Kolegio Ehekutivo a disidí di tuma algun medida urgente. Ta trata entre otro di kompra di ekipo adishonal pa Kuerpo di Bombero Hulanda Karibense i un adaptashon arkitektóniko na e almasenamentu mes.
“Ta parse manera ku no a tuma e atvertensianan ku ILT a hasi na 2018 na serio. Pa e motibu ei OTB no ta kapas na kumpli na tempu, medio sèptèmber, ku e eksigensianan di ILT. Pa e medidanan ku mester tuma nos tin mester di 4 te 6 luna di tempu i nos a pidi ministerio di I&W pa pone un lider di proyekto ku eksperensia na disposishon pa e trabou akí.”
En bista di e desishon ku a tuma anteriormente pa konstruí un fasilidat di suministro di kombustibel kompletamente nobo, a skohe pa medidanan ku por sierto ta garantisá siguridat kontra kandela, pero ku no ta eksigí invershonnan mas haltu ku loke ta estriktamente nesesario. “Lo sigui usa e almasenamentu ku tin aktualmente ta maksimal 2 aña mas. E mehorashonnan ku mester realisá pues no mester bai 20 aña”, segun diputado Tjin Asjoe.


text:
ORANJESTAD - Durante conferencia di prensa di Gobierno dialuna mainta, Prome Minister a elabora riba e cinco (5) proyectonan di innavacion cu lo ta prioridad di Gobierno hunto cu FUTURA pa aña 2020.
Siman pasa, FUTURA a presenta su relato anual di 2019 na Premier Evelyn Wever-Croes, den cual nan a ehecuta mas di 40 proyecto di Innovacion, cu envolvimento di miles di persona. E exito di 2019 den Innovacion y Enseñansa, tawata e base pa declara aña 2020 como Aña di Innovacion y Enseñansa.
Durante un recepcion ameno na Fort Zoutman, Premier Wever-Croes a anuncia 5 prioridad pa cu innovacion den 2020, cu ta: eGovernment, 100-Innovations, B-lab na Santa Cruz, e-Learning cu di dos pilot school, Vocational Training riba tereno di Cyber Security.
1. eGovernment
Nos a cuminsa e proceso di eGovernment na aña 2018 y hunto cu e eGovernment Academy di Estonia, nos ta finalisando nos eGovernment Road Map cu dentro di poco lo wordo publica ora cu e fase di consultacion cu stakeholders termina. Cu hopi entusiasmo y optimism, Prome Minister ta duna di conoce cu ya caba nos a drenta den e fase di implementacion. Asina aki nos lo percura cu pa e aña aki, mas intercambio di dato lo tuma luga entre Departamentonan di Gobierno na un manera sigur, facil, y instantaneo, y tambe Gobierno lo por brinda aun mas servicio 'online'. Esaki lo mehora calidad di bida di e ciudadano, cu na final di dia ta nos meta principal.
1. 100 Innovations
E siguiente prioridad ta e proyecto “100 Innovations”. E proyecto aki lo ta un competencia cu ta habri pa tur ciudadano di nos isla. E meta ta pa encurasha tur hende pa trece dilanti ideanan nobo, of ideanan existente, cu e meta pa logra 100 idea innovativo y aplicabel pa soluciona e retonan cu nos ta enfrentando como pais pa fin di aña 2020.
2. B-Lab Santa Cruz
E Lab aki lo ta e prome Lab di e tipo aki na Aruba y e focus lo ta riba ‘Bio-Tech’ y Agricultura. Sciencia y tecnologianan nobo lo wordo aplica y prueba, pa bin cu solucionnan riba e tereno aki, cu ta di sumo importancia pa Aruba. E proyecto aki ta un bes mas den colaboracion cu Metabolic Foundation y e meta principal ta pa uza tecnologia pa yega na ‘homegrown solutions’ riba e retonan riba e tereno aki. Den mesun rosea nos lo cuminsa na minimalisa nos dependencia riba importacion di cuminda, den e caso aki fruta y berdura y re-emplaza locual nos mesun hendenan por planta y cu lo por crece na Aruba.
3. Future of Work Vocational Training
Aki nos ta pensa di crea empleo pa cu Cyber Security. Cu proteccion di data y siguridad birando mas importante cu nunca den un mundo digital, mas y mas nos mester pone enfoke riba siguridad di nos datonan personal y nos conocemento di IT y Cyber Security. P’esey nos ta anuncia nos di 4 prioridad di 2020 cu ta desaroyo di un programa nobo vocacional cu lo ekipa nos hobennan cu conocemento aplicabel di ICT y di Cyber Security.
4. eLearning 2.0
E di dos eLearning Pilot lo ta Colegio Pastor Kranwinkel den e bario di Paradera. E proyecto Piloto aki lo ofrece studiantenan y maestronan un experiencia mas personalisa y avansa. Esaki uzando tecnologia y maneranan nobo di siña y duna les. Nos kier crea un ‘digital environment’ cu lesnan interactivo, unda cu colaboracion ta wordo stimula. Asina aki nos kier desaroya e ‘21st century skills’ di nos muchanan.
“Nos vision pa cu innovacion ta ambicioso. Ora cu mi a asumi e encargo di Innovacion, mi tabata tin un deseo, un vision, un deseo di Innova Aruba, di prepara nos pais pa e retonan cu nos ta bay enfrenta den futuro. Cu e cinco (5) proyectonan di innovacion aki, nos ta mas cerca di logra nos vision. Mi ta gradici Chief Innovation Officer Varelie Croes y henter ekipo di FUTURA cu ta e ekipo encarga pa ehecuta nos vision pa innovacion. Sin boso, innovacion lo a keda na un soño”, Prome Minister Evelyn Wever-Croes a duna di conoce.


text:
Futbol Na Aruba A Progresa Hopi E Ultimo Añanan
Pa prome biaha aki na Aruba lo tin e congreso di CONCACAF, unda 41 pais lo ta presente, incluso Presidente di FIFA. Durante e congreso lo discuti diferente topico.
Esaki t’e prome congreso cu Victor Montagliani ta asisti como Presidente di CONCACAF. E delegadonan a cuminsa yega for di diarazon y Minister dr. Alex Schwengle y Richard Dijkhoff di AVB a topa nan na yegada na aeropuerto.
“E ta un privilegio pa trece e congreso di CONCACAF pa Aruba. Aruba ta mustra un contribucion signicativo p’e region di CONCACAF. Aruba a bay hopi dilanti y a mustra un impacto pe confederacion pa loke nan ta haciendo.
Pa mi e no tabata hopi dificil pa tuma e decision di tin e prome congreso di CONCACAF na Aruba,” asina Victor Montagliani a remarca.
E Confederacion di Noord y Centro America y Asociacion di Futbol di Caribe (CONCACAF) ta e organo gubernamental di continentenan Norte Americano, cu ta inclui Centro America y region Caribense.
Tres departamento di Guyana Frances, Nacionnan independiente di Guyana, Surinam y Guyana Frances ta miembro di e Confederacion.
E funcion primordial di CONCACAF ta organisa competencianan pe team y clubnan nacional. Tambe nan ta organisa e torneonan clasificatorio di e Copa Mundial masculino y femenino.
Victor Montagliani di 51 aña di edad ta un comerciante Canades, ehecutivo di futbol y Presidente di CONCACAF. Tambe e ta miembro di FIFA.
E ta ex hungador di e club di futbol amateur Colombus F.C. Den su careda profesional, e tabata manager di Hogan & Cox Insurance Adjusters na Maple Ridge prome cu el a bay Vancouver na 2003.
A funda CONCACAF dia 18 di september, 1961 na Mexico City, Mexico, unda cu a pone hunto NAFC y CCCF. Esaki a pone cu e continental di 5 e tempo ey, pero awor ta 6 confederacion continental, afilia na FIFA.
E miembronan cu a fund’e ta Canada, Costa Rica, Cuba, El Salvador, Guatemala, Haiti, Honduras, Mexico, Antias Hulandes (Corsou), Nicaragua, Panama, Surinam y Merca.
CONCACAF t’e di tres confederacion mas exitoso di FIFA. For di comienso Mexico tabata domina CONCACAF den e competencia masculino y a gana Gold Cups desde comienso di e torneo.
E team nacional di Mexico t’e unico team di CONCACAF di a gana un torneo oficial di FIFA di a gana e 1999 FIFA Confederations Cup.
Tambe nan a yega e rond 16 di e ultimo 6 Copa Mundial, mientras cu Merca t’e unico pais for di Europa y Sur America di a ricibi un medaya den Copa Mundial, terminando na di 3 lugar na 1930. Tambe nan a yega e kwart final n’e Copa Mundial di 2002 y e final di 2009 Confederations Cup. Entre nan, Mexico y Merca a gana tur, pero menos e edicionnan di CONCACAF Gold Cup.
Den añanan reciente Costa Rica a bin na poder den e region y na 2014 nan a bira e di 4 pais di CONCACAF despues di Merca, Cuba y Mexico pa yega e kwart final di Copa Mundial.
Den e categoria femenino di futbol e team di Merca tin un exito rotundo. Nan t’e unico miembro di CONCACAF cu a gana tres competencia mundial den futbol femenino, cu t’e Copa Mundial (3), Olimpiada (4) y e Algarve Cup (10).
CONCACAF tin 41 miembro asocia; 27 di Caribe, 7 di America Central, 4 di Noord America y 3 di Sur America.
Philippe Moggio ta un Frances-Colombiano y e ta ex hungador profesional di tenis, bankero, ehecutivo di deporte y awor e t’e Secretario General di CONCACAF.
Durante e reunion di escogencia pa President di CONCACAF aña pasa na mei, nan a scoge Moggio pe posicion ey. El a representa Colombia na añanan 1996, 1997, 1998 y 1999 den e competencia di tenis Davis Cup.
CONCACAF lo reuni na Aruba pa su congreso ordinario number 32 cu 41 pais participando cu mas di 200 delegado presente.
E hecho cu nan ta na Aruba ta bin como un reconocimento p’e trabounan cu AVB a desplega e ultimo añanan, cambiando di un organisacion boluntario pa un organisacion profesional.
Ta considera Aruba como un berdadero ehempel den e region y como tal a honra e isla como anfrition di e congreso, cu ta conta cu top di CONCACAF, CONMEBOL y FIFA riba nos isla.


text:
E mucha bunita e komun di tur e tera di mundu, bon ta bèrdat ku algun tera i nashonnan tin e suerte tin mas bunita i kayente e mucha den komparashon ku otro lugá. Sinembargo, esaki no ta nifiká ku e bunitesa ta restringí den e paisnan so. Loke bo kier bisa aki bo por haña un bunita, kayente i bunita di e muhénan di hende ta un korespondé hopi grandi. Pesei, nos tin retiro di e lista di tera ku e kisas mas bela na mundu.
Bo uzo ta reflehá riba e úniko i distrito forma ta kana. Mas di e dama largu i briyante kabeinan ta ta kompletamente atraktivo pa capta nos atenshon. Orea di Sùit bliecos passen inosente i eiland na personages. E mucha for di e pais ta bin remente atraktivo debido di inosente i unda kara di aparensia. Esaki semper ta bon refleha den e Sur di soria pelicula na kon bunita i contador e muhénan aki.
Brazil ta un pais den bliecos
No tin diferensia e nòmber di bo bunitesa natural di e bunitesa di e sernan relashonnan, semper tin algu ta hiba pa gosa di e pais. E skol i e universal ta bai mucha for di Brazil remente fuera un bunita i sorprendé instrukshonnan na e nivel mas haltu di e inosensia, ku ta reflehá di su karu. Ademas, e dèk adulto tin atraktivo i atraves di e kurpanan ku ta sufisiente pa hasi nos bai bèk loko. Ukraina e muhénan ta komun entre otro audaces i bunita muhénan den e mundu. E damanan tin gana un Is Mundu i Is Mundu premio i bo por wak un gran kantidat di bliecos di Brazil di parti di diferente konkurso pa henter mundu. Dinamarka ta metodo di hopi konkurso di bunitesa i modelo di moda. E chikitu ma bunita di tera ta yen di kayente i sexy buska di e mucha. Fásilmente, e dèk aki tuma bon kuido di su saludo i lo hasi tur posibel pa pone atraktivo i fresku buska. E kisas usa e no ta solamente audaz, e por ta, komandante di largu aumenta, ta nifiká ku mira mas di mitar di e kantidat di dèk tin bunita largu haltu i bunita modelo.
E ta di muhénan bes den Rusia ta sera ningun
E India ta un meskla organisa di kultura ta di tera, kaminda e muhénan di kada grupo di bieu i kada kultura por ta topa fásilmente. Na komandante e mucha for di India ta bunita, e no tin diferensia ku ta diki òf slim largu aumenta òf kortiku aumenta. Ta boso ta hasi e aki mucha inkreibel i bunita ta di personal i pretu en dilanti elos ku bo no ta topa den ningun otro lugá den esaki midí. Di Argentina e muhénan ta semper e bunitesa konsiente. E damanan spesialmente den e hoben, e mucha miembro hopi atenshon riba di kueru i responsabilidatnan di e kabes i hasi su mihó esfuerso pa opinion kayente i atraves. Esaki ta un splikashon pa e yen di mucha di Argentina ta ta kompletamente contador.
Venezuela ta un bunitesa dado di tera
Aki no solamente e bunitesa natural ta maraviyoso, tambe e kayente i bunita dèk ta tur wowo amor. Venezuela a gana vários Is Mundu, Is Mundu i otro preis ku nos ta kere ku e kisas di tera aki ta ta kayente i atraktivo pa hasi e mundu pafó di e persona ariba loko. Estudio uní no ta solamente un tera di bliecos natural, e tin un lugá kaminda e hendenan ta encontra i bunita. E muhé i mucha di estudio UNÍ passen distinguí bliecos. Mi a encontra un estilo di su kabei, meskos ku na e dennis aktual di moda ku e ta un punto di fabor pa oumentá nan bunitesa i atraktivo


text:
Na final di 2018, a establece un acuerdo di colaboracion entre diferente departamento di gobierno cu ta concerni cu e topico di Medio Ambiente. E team ta hiba e nomber di Milieu Samenwerkingsteam (MST).
MST ta consisti di siguiente departamentonan: Korps Politie Aruba (KPA), Bureau City Inspector (BCI), Directie Volksgezondheid (DVG), Dienst Techniesche Inspectie (DTI), Serlimar y di DNM. E acuerdo entre e departamentonan ta pa conhuntamente trata e tantisimo casonan di keho cu ta drenta na tur e departamentonan menciona y relaciona cu asuntonan di Medio Ambiente.
E kehonan ta drenta via Infraruba, telefoon, medionan skirbi manera email, accionnan di firma etc. E departamentonan ta reuni riba e kehonan y ta: pone prioridad na esunan cu urgencia, ta asigna un di e departamentonan pa ta trekker, ta consulta/busca e leynan cu ta regarda e asunto, y ta acerca esun cu ta haci su mes responsabel pa e hecho treci dilanti den e keho pa yega na un posibel solucion. Hopi biaha ta trata di un vecindario cu ta sufri un molester. E kehonan cu ta drenta ta porehempel: cria di bestia den bebouwde kom, keho regardando awa di pos riba caminda publico/tereno di hende/pa muha mata, molester di zonido, molester di autonan bieu cu ta trece sushedad y cu ta forma criadero di insectonan/djaka cu por causa malesanan contagioso pa hende.
E kehonan di criamento di bestia den bebouwde kom ta KPA y DVG atende esaki mayoria biaha. E articulonan 20 y 30 di Algemene Politie Verordening (APV) ta bisa cu ta prohibi pa cria bestia den bebouwde kom. E ta forma, no solamente, molester pa vecindario, pero tambe por trece cune malesanan contagioso pa hende.
DVG y BCI ta atende cu kehonan regardando awa di pos di vivienda. E actonan aki ta contra di e APV, articulonan 16, 17, 23 y 27. Tin kehonan ta drenta contra companianan cu ta benta awa di pos/laundry esakinan ta wordo atendi door di DVG y DNM. DVG ta duna asistencia cu testnan unda ta necesario pa substancia/confirma e casonan.
KPA y DVG ta atende casonan di molester di zonido. E ley di Hinderlijke geluidsverordening ta trata cu e casonan aki. Den e caso aki ta acerca DTI tambe pa coopera cu midimento di zonido.
Pa asuntonan di autonan bieu riba terenonan of banda di caminda, KPA, BCI y si ta necesario Serlimar ta trata e kehonan aki. KPA ta tene su Bario Rechercheurs na altura di tur e accionnan cu nan lo tuma den bario. Semper ta purba di yega na un solucion y ta busca e cooperacion di tur envolvi. Sa sosode cu ta referi algun caso na Openbare Ministerie (O.M.) por medio di un procesverbaal. Esakinan ta casonan cu lo por culmina cu un sancion.
DNM lo sigui informa comunidad pa nan ta al tanto di e leynan cu ta regarda cuido di nos medio ambiente. Tambe nos ta pidi pa uza e plataforma Infraruba pa kehonan di medio ambiente.


text:
plata
-
News
Shanayah Howell bek na Aruba
Atleta elite di bikecross, Shanayah Howell a regresa Aruba Cu dos medaya di Plata conkista den e competencia di UCI…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Entrevista Mikel
Entrevista cu e medayista di plata y brons, Mikel Schreuders.Read More »
-
Barranquilla2018
Mikel ta hasi historia
Mikel Schreuders ta haci historia logrando un medaya di Plata pa Aruba den e Weganan Centro Americano y del Caribe…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
Tarea di representantenan di pueblo
E diferente representantenan di pueblo tin tarea distinto.
- Miembronan di Eerste i Tweede Kamer ta vigilá ku bista krítiko tur loke gabinete (minister- i sekretarionan di estado) hasi.
- Miembronan di Provinciale Staten ta fiha maneho global di e respektivo provinsia i nan ta kontrolá su ehekushon, ku ta na enkargo di College van Gedeputeerde Staten.
- Miembronan di gemeenteraad ta fiha maneho global di e respektivo gemeente i ta kontrolá su ehekushon, ku ta na enkargo di College van Burgemeester en Wethouders.


text:
Willemstad - Djamars 31 di mei 2016, alrededor di 22.51or Sentral di Polis a dirigí un patruya na Sta. Rosaweg pa un atrako ku a tuma lugá.
For di investigashon preliminar ku polis a hasi a resultá ku tres hòmber kara tapá i ku arma di kandela a drenta den un restorant riba Sta. Rosaweg. Bou di menasa ku arma di kandela a kita pertenensia for di klientenan i tambe a kue plaka kèsh, bebida alkohóliko i sigaria i sali for di e restorant. Na momentu ku nan tabata bandoná e sitio, nan a topa ku dos agente polisial na sivil ku a nota loke ta pasando. A kuminsá un tiramentu entre e sospechosonan i un di e agentenan pero e sospechosonan a logra bai for di e sitio.
Durante búskeda den e área polis a lokalisá un Tercel blanku pará ku yabi den suich. Di ripiente un hòmber a presentá na e vehíkulo i bisa ku e ta doño di e vehíkulo. Deskripshon di e hòmber aki ta kuadra ku un di esnan ku un ratu promé tabata envolví den e atrako. Polis a detené e hòmber G.A.v.L nasé na Kòrsou di 24 aña di edat komo sospechoso di e atrako ariba menshoná. A presentá e sospechoso dilanti un fiskal ouksiliar ku a ordená su enkarselamentu pendiente di mas investigashon.


text:
Na tur organisacion y boluntario,
Pa medio di e situacion cu Coronavirus, CEDE Aruba y e team di ARUBA DOETa ta conseha tur organisacion y boluntario pa postpone nan actividad di ARUBA DOET. CEDE Aruba no ta haya responsabel pa laga e actividadnan tuma lugar na e momento aki. "Cu dolor den nos curazon" nos ta duna e conseho aki. ARUBA DOET ta un evento pa conecta comunidad, pero e no ta mas importante cu nos salud.
Nos ta enfatisa cu tur proyecto ta wordo posponi, nan no mester wordo cancela. Nos no ta kere cu ta bai tin un fecha nacional atrobe, pero cada organisacion por dicidi ariba un fecha nobo ora e situacion ta trankil. Nos lo informa boso di esaki mas concreto ainda. Si tin organisacion cu proyectonan chikito cu ta haye responsabel pa bai dor, nos no ta prohibit esaki. Pero e ta importante pa evita cu gruponan di riesgo pa Coronavirus ta participa.
Importante: CEDE Aruba y e team di ARUBA DOET ta pidi cada organisacion pa tuma contacto cu nan boluntarionan via telefon, mail, whatsapp of facebook, pa informa nan manera debe ser. Nos ta conseha boso pa palabra cu ariba un otro momento, boso lo por tuma contacto cu nan pa organisa e proyecto ainda.
Masha danki pa e comprencion!


text:
In The Spotlight
KRALENDIJK - Dia Nashonal Di Orashon Den Signo Di Corona
Kralendijk – Gezaghebber Edison Rijna heeft op 19 maart een noodverordening afgekondigd. Deze geld tot 7 april 2020. De Directie Toezicht en Handhaving, KPCN en KMar houden sinds 20 maart toezicht op de naleving van deze noodverordening.
Kralendijk – Dia 19 di mart gezaghebber Edison Rijna a emití un ordenansa di emergensia. Esaki ta keda na vigor te 7 di aprel 2020. For di 20 di mart Direktorado di Supervishon i Mantenshon di Lei ta supervisá kumplimentu ku e ordenansa di emergensia aki.
KRALENDIJK - Mundialmente e medida i konsekuensianan rondó di e vírus “Corona” tin hopi influensia riba funshonamentu di nos komunidat. KPCN no ta un eksepshon riba esaki, nos tambe mester adaptá nos mes na esaki.
KRALENDIJK - Omstreeks 13.30 uur op donderdag 12 februari werd aangifte gedaan van inbraak in een woning aan de Kaya Kokolishi. Tussen 10.00 en 13.00 uur hebben onbekenden een televisie, een Xbox en een aantal nieuwe plafondlampen weggenomen.
KRALENDIJK - Alrededor di 1.30 or di atardi di djárason, 12 di febrüari, a drenta keho di kiebro den un kas situá na Kaya Kokolishi. Entre 10 or di mainta i 1 or di mèrdia, deskonosínan a bai ku un televishon, un ‘Xbox’ i un par di lus nobo di plafòn.
Kralendijk – Gezaghebber Edison Rijna ta tene un diskurso nashonal bispu di aña nobo. Den e spich gezaghebber ta para ketu na desaroyonan na Boneiru durante e aña ku ta den kaba. Gezaghebber Rijna ta kompartí ku pueblo tambe kiko ta su deseo i speransa pa Boneiru pa aña 2020.
Kralendijk - Kolegio Ehekutivo por mira bèk riba un diálogo konstruktivo ku Kolegio di Supervishon Finansiero, Cft, ku tabata na Boneiru siman pasá pa un bishita di trabou regular.
Kralendijk – For di momentu ku e Kolegio Ehekutivo nobo aki a sinta, pa di promé biaha den hopi tempu e reportahenan di responsabilisashon ta keda entregá na tempu atrobe na Kolegio di supervishon finansiero BES (Cft).


text:
Willemstad— Ayera den oranan di mainta un shofùr ku tabata manehando un vehíkulo na altura di Zuikertuintje na dado momento mester a bin pèrdè kontròl riba esaki kual a pone ku e vehíkulo a bai resultá den roi. No tabatin daño personal.
Home 01-Notisia Outo ta kore den skual bai kai den roi
Featured video
Otro notisia
ERA ku piesa nobo kanta pa front di e banda
WILLEMSTAD,----Di informashon ku a drenta na mesa di redakshon di ‘E Mulina’, ta bai rondó di agrupashon musikal E.R.A. t’asina ku nos a keda...
Mañan GENTZ TRE’CHIC ta presentá nan piesa nobo
WILLMESTAD,----Mañan ta e dia ku agrupashon musikal GENTZ TRE’CHIC ta poné, ta trata aki di un pisa nobo ku ta keda kanta pa dos...
Ike Jesurun a uni algun artista pa graba un piesa di alimentashon
WILLEMSTAD,---- “Un mundu un Bandera” ta titulo di un piesa ku e legendario músiko, kantante, kompositor i areglista Ike Jesurun a komponé pa algun...
Ta trahando duru pa trese agrupashon musikal HYPE bèk den kaya
WILLEMSTAD,----Ora ku bo kere ku den tur e trankilidat aki,nada no ta pasando den nos farándula lokal, ta bon pa bo saka e pensamentu ...
Ta trahando duru pa trese agrupashon musikal HYPE bèk den kaya
WILLEMSTAD,----Ora ku bo kere ku den tur e trankilidat aki,nada no ta pasando den nos farándula lokal, ta bon pa bo saka e pensamentu ...